hotchpotch/miracl-hf-unified huggingface dataset:
ভদ্রকালী
হিন্দুধর্মে ভদ্রকালী (সংস্কৃত: भद्रकाली) মহাশক্তির একটি বিশেষ রূপ। মার্কণ্ডেয় পুরাণ অনুসারে, মহিষাসুরমর্দিনী চণ্ডী ও ভদ্রকালী অভিন্না। মহাভারতে ভদ্রকালী দুর্গার অপর নাম। কালিকাপুরাণ ও দেবীপুরাণ অনুসারেও, ভদ্রকালী দুর্গারই রূপান্তর। আবার সরস্বতীকেও ভদ্রকালী নামে অভিহিত করা হয়ে থাকে।
ড.হংসনারায়ণ ভট্টাচার্যের মতে, কালিকাপুরাণ অনুযায়ী, ভদ্রকালীর মূর্তি উক্ত পুরাণে বর্ণিত দুর্গামূর্তির অনুরূপ। এই মূর্তি ষোড়শভূজা, অতসীপুষ্পবর্ণা, মস্তকে জটাজুট ও চন্দ্রকলা শোভিতা, কণ্ঠদেশে নাগহার ও স্বর্ণহার পরিহিতা, দক্ষিণ হস্তসমূহে শূল, চক্র, খড়্গ, শঙ্খ, বাণ, শক্তি, বজ্র, দণ্ড এবং বাম হস্তসমূহে খেটক, ঢাল, ধনু, পাশ, অঙ্কুশ, ঘণ্টা, পরশু ও মুষল ধারিণী। সিংহপৃষ্ঠে দণ্ডায়মান অবস্থায় বামপদে মহিষাসুরকে আক্রমণ করে তিনি তাঁকে শূলের দ্বারা বিদ্ধ করেছেন।
তন্ত্রসারে ভদ্রকালীর যে ধ্যানমন্ত্র উল্লিখিত হয়েছে, তদনুসারে ভদ্রকালী অত্যন্ত ভয়ংকরী: “মহামেঘতুল্যবর্ণা, কৃষ্ণবস্ত্রপরিহিতা, লোলজিহ্বা, ভয়ংকরদন্তপংক্তিবিশিষ্টা, কোটরগতচক্ষুবিশিষ্টা, হাস্যমুখী, গলায় সাপের হার, কপালে অর্ধচন্দ্র, গগনস্পর্শিজটাধারিণী, স্বয়ং শবলেহনে রতা, সর্পশয্যায় উপবিষ্টা, পঞ্চাশটি মুণ্ডবিশিষ্ট নরমুণ্ডমালাপরিহিতা, বিশাল উদরযুক্তা, মাথার উপরে সহস্রফণাযুক্ত অনন্তনাগ শোভিতা, চতুর্দিকে সাপের ফণায় বেষ্টিতা, গুহ্যকালিকা, সর্পরাজ তক্ষক যাঁর বামহস্তের ও নাগরাজ অনন্ত দক্ষিণ হস্তের কঙ্কণ, কটিদেশে তাঁর সর্পমেখলা, পায়ে রত্ননূপুর, বামে বালক শিব, দ্বিভূজা নাগযজ্ঞোপবীতধারিণী, কর্ণদ্বয়ে নরদেহের কুণ্ডলে ভূষিতা, প্রসন্ন বদনা, সৌম্যা, নবরত্নভূষিতা, নারদ প্রভৃতি মুনিগণের দ্বারা সেবিতা, শিবপত্নী, অট্টহাসকারিণী, মহাভয়ংকরী, সাধকের অভীষ্টদাত্রী দেবীকে ধ্যান করি। তন্ত্রসারে ভদ্রকালীর আরও একটি মূর্তি রয়েছে। এই মূর্তিতে দেবী অতি ভীষণা, ক্ষুধায় শীর্ণা, কোটরগতচক্ষুবিশিষ্টা, মলিন মুখবিশিষ্টা, মুক্তকেশী, ক্রন্দনরতা, দুই হাতে জ্বলন্ত অগ্নিতুল্য পাশ, পাকা জামফলের মতো কৃষ্ণবর্ণদন্তবিশিষ্টা এবং “আমি জগতকে গ্রাস করবো” বলে চীৎকাররতা।
সারদাতিলক গ্রন্থে ভদ্রকালী চতুর্ভূজা; টংক, নরকপাল, ডমরু ও ত্রিশূলধারিণী; জটামণ্ডিতা ও ভীষণ শুভ্রদন্তবিশিষ্টা। প্রপঞ্চসার তন্ত্রে ভদ্রকালী ত্রিনয়না; ঘনমেঘবর্ণা; পরশু, নরকপাল, ডমরু ও ত্রিশূলধারিণী; জটামণ্ডিতা ও ভীষণ শুভ্রদন্তবিশিষ্টা।
গভ. মুসলিম হাই স্কুল, চট্টগ্রাম
গভ. মুসলিম হাই স্কুল বা সরকারি মুসলিম উচ্চ বিদ্যালয় বাংলাদেশের চট্টগ্রাম জেলার কোতোয়ালী থানার পাশে অবস্থিত সরকারি উচ্চ বিদ্যালয়। দানবীর হাজি মুহাম্মাদ মহসীনের অর্থিক অবদানে ১৯০৯ সালে বিদ্যালয়টি প্রতিষ্ঠিত হয়।
বিংশশতাব্দীর প্রথম দশকে তৎকালীন দানবীর হাজি মুহাম্মাদ মহসীন তার সম্পদ থেকে মহসিন তহবিল গঠন করার উদ্যোগ নেয়। শুরুতে তিনি একটি দাতব্য তহবিল এবং পরবর্তীতে "মহসিন তহবিল" নামে একটি তহবিল গঠন করেন। এই তহবিলের অর্থ শিশুদের শিক্ষাখাতে ব্যয় করার নির্দেশ দেন তিনি। উপমহাদেশে মুসলিম শিক্ষার প্রসার ঘটায় "চট্টগ্রাম মহসীনিয়া মাদ্রাসা" নামে একটি মাদ্রাসা প্রতিষ্ঠা করেন তিনি। পরবর্তীতে মহসীনিয়া মাদ্রাসা পরিবর্তিত হয়ে "মহসিন উচ্চ বিদ্যালয়" এবং "গভর্নমেন্ট মহসিন কলেজ" নামে দুটি প্রতিষ্ঠানে পরণিত হয়। ইতোমধ্যে মুসলিম ছাত্রদের সংখ্যা বৃদ্ধি পাওয়ার ফলে মুসলিম নেতাদের অধীনে এবং মহসিন মাদ্রাসার প্রধান তত্ত্বাবধানে "ইঙ্গ-ফার্সি বিভাগ" চালু করা হয়। ১৯০৯ সালে উক্ত মাদ্রাসা বিভাগ হতে বিদ্যালয়টি স্থানান্তর করা হয়।
শুরুর দিকে পাঠদান কাজ পরিচালনা করা হতো চট্টগ্রামের তৎকালীন স্থানীয় নিবন্ধন অফিস ভবনে। ১৯১৬ সালে বিদ্যালয়টি বর্তমান স্থানে স্থানান্তর করে "গভর্নমেন্ট মুসলিম হাই ইংলিশ স্কুল" নামকরণ করা হয়। ১৯৫৯ সালে উর্দুভাষী ছাত্রদের জন্যে উর্দু বিভাগ চালু করা হলেও বর্তমানে এর কার্যক্রম নেই।
মুসলিম হাই স্কুল চট্টগ্রামের কোতোয়ালী থানা এবং লালদিঘির মধ্যবর্তী এলাকায় আব্দুর রহমান সড়কে চট্টগ্রাম কোর্ট বিল্ডিংয়ের সামনে রাস্তার পূর্ব পাশে ৩.৭২ একর জমির উপরে অবস্থিত। বিদ্যালয়ে শুধুমাত্র মুসলিম বালকদেরই অধ্যয়নের সুয়োগ রয়েছে। তিনটি ভবন নিয়ে গঠিত বিদ্যালয়টিত বর্তমানে ভবন সংখ্যা দশ, যার মধ্যে রয়েছে ১টি প্রশাসনিক ভবন, ৩টি একাডেমিক ভবন, ১টি বিজ্ঞান ভবন, ১টি মিলনায়তন, প্রধান শিক্ষকের বাসভবন, ব্যয়ামাগার এবং মসজিদ। বিদ্যালয়ের সামনে একটি মাঠ থাকলেও মূল মাঠ বিদ্যালয় ভবন হতে খানিকটা দূরে যা ঐতিহাসিক লালদিঘির ময়দান হিসেবে পরিচিত। বিদ্যালয়ের পাঠাগারে ২০০০-এর অধিক বই রয়েছে।
বিদ্যালয়টিতে ৫ম-১০ম শ্রেণী পর্যন্ত পাঠদান করা হয়। বর্তমানে বিদ্যালয়টিতে প্রাতঃ শাখা এবং দিবা শাখায় ২৬ জন করে সর্বমোট ৫২ জন শিক্ষক রয়েছে। স্কুলের আনুামনিক ছাত্র সংখ্যা ২৫০০ জন।
এসএসসি পরীক্ষার ফলাফলের সামগ্রিক দিক বিবেচনায় ২০১২ সালে বিদ্যালয়টি চটগ্রামের বিদ্যালয়গুলোর মধ্যে শীর্ষ স্থান অর্জন করে। এবং ২০১৬ সাল থেকে এখনো পর্যন্ত প্রতিবার চট্টগ্রাম বোর্ডে ২য় হয়ে আসছে। বিদ্যালয়টি একাাধিকবার জাতীয় পর্যায়ে হকি ও ফুটবলে বিজয়ী হয়।
বুক অফ দ্য আর্থ
বুক অফ দ্য আর্থ (বাংলা ভাষায়: পৃথিবীর বই; আকের বই এবং সৌর ডিস্কের সৃষ্টি হিসেবেও পরিচিত) হল নতুন রাজ্য এবং পরের রাজবংশের একটি গুরুত্বপূর্ণ প্রাচীন মিশরীয় অন্ত্যোষ্টিক্রিয়ার গ্রন্থ। এই অন্ত্যোষ্টিক্রিয়া গ্রন্থটির নাম রাখে ছিল প্রাচীন মিশরীয় লোকেরা। বিভিন্ন গবেষকের মাধ্যমে এটি অনেক নামে পরিচিত হয়েছে। হার্টওয়েক আল্টেনম্যালার একে "বুক ডেজ আকার" (আকারের বই), পিয়নকাফ একে "La creation du disque solaire" (সূর্য গোলকের সৃষ্টি), এরিক হোরনিং একে "Buch von der Erde" (পৃথিবীর বই) বলে পরিচয় দিয়েছেন।
ডিসি হিল
ডিসি হিল বা ডিসির পাহাড় চট্টগ্রাম শহরে অবস্থিত অন্যতম নান্দনিক স্থান যার বর্তমান আনুষ্ঠানিক নাম নজরুল স্কয়ার। এই পাহাড়ের শীর্ষে চট্টগ্রাম জেলা কমিশনারের (ডিসি) সরকারী বাসভবন অবস্থিত। পাহাড়টির চারিদিকে অনেক সুউচ্চ গাছ রয়েছে। একসময় এই স্থানটিকে পার্ক হিসেবে ঘোষণা করার সিদ্ধান্ত হলেও পরবর্তীকালে এক আর পার্ক করা হয় নি। প্রতিবছর বাংলা নববর্ষে এখানে বাঙালির জাতীয় উৎসব পহেলা বৈশাখ উদযাপন করার মধ্য দিয়ে ডিসি হিল ঐতিহাসিক গুরত্ব ধারণ করেছে। এছাড়াও এখানে জাতীয় এবং সাংস্কৃতিক দিবসসমূহ পালন, মঞ্চনাটক, উন্মুক্ত চলচ্চিত্র প্রদর্শনীসহ বিভিন্ন সাংস্কৃতিক অনুষ্ঠানের আয়োজন হয়ে থাকে।
ডিসি হিল চট্টগ্রাম শহরের নন্দনকান বৌদ্ধ মন্দির সড়কে অবস্থিত। এটি চট্টগ্রাম শহরের কেন্দ্রবিন্দু জিরো পয়েন্ট হতে ১কিমি দূরে অবস্থিত।
ইংরেজ শাসনামলের গোড়ার দিকে এখানে চাকমা রাজার বাড়ি ছিলো। পরবর্তীতে এখানে চট্টগ্রামের জেলা কমিশনারের (ডিসি) বাংলো স্থাপিত হওয়ায় কালক্রমে এই পাহাড় ডিসি হিল নামে ব্যাপক পরিচিতি লাভ করে। কবি কাজী নজরুল ইসলাম তাঁর জীবদ্দশায় এখানে প্রায়ই আসতেন অবসর কাটাতে। জাতীয় কবির এই আগমনকে স্মরণীয় করে রাখতে ১০ এপ্রিল ২০০৫ সালে ডিসি হিলের নতুন নামকরণ করা হয় "নজরুল স্কয়ার"। ১৯৭০ এর দশকের শেষভাগ থেকেই এখানে পহেলা বৈশাখে বর্ষবরণ উৎসব পালিত হয়ে আসছে। পহেলা বৈশাখের অনুষ্ঠান আগে ইস্পাহানী পাহাড়ের পাদদেশে উদযাপন করা হলেও ১৯৭৮ সালে এই উৎসব ডিসি হিল পার্কে সরিয়ে নেওযা হয়। ১৯৭৮ সালের উদ্যোগের সঙ্গে জড়িত ছিলেন ওয়াহিদুল হক, নির্মল মিত্র, মিহির নন্দী, অরুন দাশ গুপ্ত, আবুল মোমেন সুভাষ দে প্রমূখ। প্রথম দিকে প্রত্যেক সংগঠন থেকে দুইজন করে নিয়ে একটি স্কোয়াড গঠন করা হত। সেই স্কোয়াডই সম্মিলিত সঙ্গীত পরিবেশন করতো। ১৯৮০ সাল থেকে সংগঠনগুলো আলাদাভাবে গাণ পরিবেশন শুরু করে। পরে গ্রুপ থিয়েটার সমন্বয় পরিষদ যুক্ত হওয়ার পর অনুষ্ঠানে নাটকও যুক্ত হয়েছ।
বদর আউলিয়ার দরগাহ
বদর আউলিয়ার দরগাহ চট্টগ্রাম শহরের সবচেয়ে প্রাচীন স্থাপনাগুলোর মধ্যে অন্যতম। এটি নগরীর বকশির হাট এলাকায় বদরপাতি রোডে অবস্থিত। বদর পীরের নামানুসারে স্থাপনাটির নামকরণ করা হয়। চট্টগ্রামে ইসলাম প্রচারক প্রথম সুফি সাধক হিসাবে বদর শাহই পরিচিত। চট্টগ্রামে তিনি বিভিন্ন নামে পরিচিত যেমন- বদর আলম, বদর মোকাম, বদর পীর, বদর শাহ, বদর আউলিয়া প্রভৃতি। তাঁর আগমন নিয়ে অনেক মজার মজার কথা প্রচলিত আছে। বদর পীরের চাটির কথা চট্টগ্রামে আজো কিংবদন্তি; কেউ কেউ মনে করেন, বদর শাহের চাটি থেকে চাটিগ্রাম হয়ে চট্টগ্রাম নামের উৎপত্তি।
চট্টগ্রাম মুসলমানদের রাজ্যভূক্ত হওয়ার আগে অর্থাৎ ফখরুদ্দিন মোবারক শাহ চট্টগ্রাম জয় করার আগেই ইসলাম প্রচারের জন্য সুদূর আরব থেকে হযরত বদর শাহ (রঃ) এখানে আসেন। বলা হয়, পাথরের বুকে চেপে সাগর পাড়ি দিয়ে চট্টগ্রামে পৌঁছেন তিনি। চট্টগ্রামের মানবব্‌রজিত পরিবেশে তিনি দৈত্যদানবের কাছ থেকে এবাদত করার জন্য এক চাটি পরিমাণ জায়গা চেয়ে নেন। চাটির আলো ও আজানের ধবনির বিস্তারে দৈত্য-দানবরা পালিয়ে যায়। এ ঐতিহ্যবাহী চাটি হতে চট্টগ্রামের নামকরণ বলে ব্যাপক জনশ্রতি আছে। আউলিয়া বদর শাহই প্রথম চট্টগ্রামে চেরাগ জেলে গোড়াপত্তন করেন এ শহরের। আর এই ঐতিহাসিক স্মৃতি বহন করছে মোমিন রোডস্থ 'চেরাগী পাহাড়'। অনেকে মনে করেন , ১৪৪০ সালে মৃত্যুমুখে পতিত হওয়া বিহারের ছোট দরগাহে শায়িত পীর বদর উদ্দীন বদর -ই-আলম আর বন্দরনগরীর বদরপাতি পীর একই ব্যক্তি। কিন্তু এর সাথে দিমত পোষণ করেন।। বদরশাহ মানুষের গানের মধ্য দিয়েও বেঁচে আছেন, তার প্রমাণ- মাঝিদের বিখ্যাত উদ্দীপনামূলক গান-"বদর বদর বদর বদর হেঁইয়ো--বদর বদর বদর বদর হেঁইয়ো"। চট্টগ্রামে পীর বদরের আস্তানা প্রায় সাড়ে ছয়শো বছরের স্মৃতি বহন করছে। পীর বদরের সমাধি ভবনটি সুলতানি আমলে তৈরী করা হয়েছে বলে ধারণা করা হয়।
হিন্দুস্তানি শাস্ত্রীয় সংগীত
হিন্দুস্তানি/হিন্দুস্থানি শাস্ত্রীয় সংগীত (হিন্দি: हिन्दुस्तानी शास्त्रीय संगीत, উর্দু: ہندوستانی شاستریہ سنگیت) ভারতীয় শাস্ত্রীয় সংগীতের উত্তর ভারতীয় শাখা। খ্রিষ্টপূর্ব ১০০০ অব্দে উদ্ভূত বৈদিক স্তোত্রগুলির মধ্যে এই ধারার উৎস নিহিত রয়েছে। তবে শাস্ত্রীয় সঙ্গীতের আধুনিক ধারাটির উদ্ভব খ্রিষ্টীয় দ্বাদশ শতাব্দীতে। আমির খসরুকে (১২৫৩-১৩২৫) আধুনিক শাস্ত্রীয় সঙ্গীতের জনক মনে করা হয়। হিন্দুস্থানি কণ্ঠসঙ্গীতের প্রধান শাখাগুলি হল খেয়াল, ধ্রুপদ ও [[তারানা]
]। অন্যান্য ধারাগুলির উল্লেখযোগ্য [[ধামার]], [[কাজরী]], [[টপ্পা]], [[ঠুংরি]], [[দাদরা]], [[গজল]], [[ভজন]] ইত্যাদি।
উত্তর ভারতীয় "[[হিন্দুস্থান]]" অঞ্চল থেকে এ সঙ্গীত ঐতিহ্যের নাম রাখা হয়।
এই সংগীত প্রথা [[বিন্ধ্য পর্বতমালা|বিন্ধ্য পর্বতের]] উত্তরে সমগ্র ভারতে প্রচলিত।
[[বিষয়শ্রেণী:পাকিস্তানের সংগীত]]
[[বিষয়শ্রেণী:ভারতীয় সংগীত]]
[[বিষয়শ্রেণী:হিন্দুস্তানি শাস্ত্রীয় সংগীত]]
২০০৮ গ্রীষ্মকালীন অলিম্পিকে সাঁতার – ঘটনাক্রম
২০০৮ গ্রীষ্মকালীন অলিম্পিকে সাঁতার বিভাগগুলির অনুসূচি সংঘটিত হয় দুটি অংশে:
পুল বিভাগের, প্রারম্ভিক পর্বের প্রতিযোগিতা সন্ধ্যাবেলা অনুষ্ঠিত হয়, আর তার সেমিফাইনাল/ফাইনাল অনুষ্ঠিত হয় পরের দিন সকালে। তবে যে সব বিভাগে সেমিফাইনাল ও ফাইনাল দুই-ই ছিল সেক্ষেত্রে ঐ দুই প্রতিযোগিতার মাঝে একদিনের ব্যবধান রাখা হয়। সাধারণতঃ অলিম্পিকের প্রারম্ভিক পর্বের হিট ইত্যাদি সকালে ও ফাইনাল সন্ধ্যায় হলেও, ২০০৮ অলিম্পিকে এর বাত্যয় করা হয় যুক্তরাষ্ট্রের সম্প্রচারক NBC-এর অনুরোধে, যাতে ফাইনাল খেলা যুক্তরাষ্ট্রে "সরাসরি সম্প্রচার" করা যায়।
২০০৮ গ্রীষ্মকালীন অলিম্পিকে সাঁতার বিভাগগুলির অনুসূচি সংঘটিত হয় দুটি অংশে:
২০০৮ গ্রীষ্মকালীন অলিম্পিকে সাঁতার – বাছাইপর্ব
২০০৮ অলিম্পিকে সাঁতার প্রতিযোগিতার জন্য নিম্নলিখিত যোগ্যতানির্ণায়ক পদ্ধতি ব্যবহৃত হয়।
প্রতিটি জাতীয় অলিম্পিক কমিটি (NOC) প্রতিটি বিভাগে অনধিক ২জন প্রতিযোগীকে দেশের প্রতিনিধিত্ব করতে পাঠাতে পারে যদি দুজনেই A স্ট্যান্ডার্ডের হন, অথবা, প্রতিটি বিভাগে ১জন প্রতযোগী পাঠাতে পারে যদি সেই প্রতিযোগী B স্ট্যান্ডার্ডের হন। এছাড়া প্রত্যেক NOC ১টি করে যোগ্য রিলে দলও পাঠাতে পারে। যদি কোনো NOC-এর B স্ট্যান্ডার্ডেরও কোনো প্রতিযোগী না থাকে তাহলে সেই NOC একজন পুরুষ ও একজন মহিলা সাঁতারু (মোট দুজন) পাঠাতে পারেন।
যে সকল মহাদেশীয় প্রতিযোগিতা, জাতীয় অলিম্পিক যাচাইপর্ব বা FINA অনুমোদিত আন্তর্জাতিক প্রতিযোগিতা ১৫ই মার্চ, ২০০৭ ও ১৫ই জুলাই, ২০০৮-এর মধ্যে অনুষ্ঠিত হয়েছে সেই গুলি থেকে যোগ্যতা নির্ণায়ক সময় মানক নিতে হবে।
ফিডেলিটি
ফিডেলিটি বা বিশ্বস্ততা () হল বিশ্বস্ত বা অনুগত হবার গুণ। এর সত্যিকারের অর্থ শাসনকর্তা বা রাজার প্রতি দায়িত্বের সাথে সম্পর্কিত। আর বিস্তারিত বিবেচনা করলে এটি দুজনের মধ্যে বিশ্বস্ততা বোঝায়। ফিডেলিটি শব্দটি ল্যাটিন ভাষা থেকে এসেছে।
ফিডেলিটি বলতে এটাও বোঝায় যে কোন কিছুর অনুকরণ কতটা সঠিক। উদাহরণস্বরূপ, একটি জীর্ণ গ্রামোফোন রেকর্ড বা সংরক্ষণের ফিডেলিটি একটি নতুন গ্রামোফোন রেকর্ড বা সংরক্ষণের ফিডেলিটি থেকে অনেক কম হবে। আবার ২০ শতকের শুরুর দিকের অডিও রেকর্ডিং বা সংরক্ষণের ফিডেলিটির চেয়ে এখনকার অডিও রেকর্ডিং বা সংরক্ষণের ফিডেলিটি অনেক বেশি। ১৯৫০ এর দিকে রেকর্ডিং যন্ত্রপাতি যা অনেক নিখুত শব্দ পুনরুৎপাদন করতে পারত, সেগুলোর জন্য "হাই ফিডেলিটি" বা "হাই ফাই" শব্দটি অনেক জনপ্রিয় হয় । ইলেক্ট্রনিক্সে ফিডেলিটি বলতে বোঝায়, উৎপাদ সংকেতের তুলনায় প্রদত্ত সংকেতের গুণাগুণ।
বৈজ্ঞানিক প্রতিরূপ এবং অনুকরণের ক্ষেত্রে ফিডেলিটি বলতে বোঝায় যে একটি প্রতিরূপ (মডেল) বা অনুকরণ (সাইমুলেশন) কত ভাল ভাবে বাস্তব জগতের কোন বস্তু, বৈশিষ্ট বা অবস্থাকে পুনরুতপাদন করতে পারে। সেই অর্থে ফিডেলিটি হল একটি প্রতিরূপ (মডেল) বা অনুকরণ (সাইমুলেশন) এর বাস্তবতার মাপকাঠি।
"ওয়াই ফাই" শব্দটি কিছু তারহীন ইলেক্ট্রনিক্স ডিভাইসের সুবাদে ছড়িয়েছে। যদিও "ওয়াই ফাই" শব্দটি "ওয়ারলেস ফিডেলিটি" এর সংক্ষেপ হিসেবে যথেষ্ট সুনাম পেয়েছে, ওয়াই ফাই আসলে ওয়াই ফাই এলায়েন্স এর বাণিজ্যিক ব্রান্ড।
প্রগ্রাম মূল্যায়নের ক্ষেত্রে ফিডেলিটি বলতে বোঝায় যে প্রণালীগুচ্ছ যত টুকু হবার কথা ছিল তার কতটা কাছাকাছি তৈরী করা হয়েছে।
ক্যান্টনমেন্ট পাবলিক স্কুল ও কলেজ, মোমেনশাহী
ক্যান্টনমেন্ট পাবলিক স্কুল ও কলেজ, মোমেনশাহী ময়মনসিংহ শহরের একটি ঐতিহ্যবাহী শিক্ষা প্রতিষ্ঠান যা বাংলাদেশ সেনাবাহিনী কর্তৃক পরিচালিত হয়। এটি ময়মনসিংহ সেনানিবাসের অভ্যন্তরে অবস্থিত। এখানে দুই পর্যায়ে শিক্ষা দেয়া হয়। স্কুল পর্যায়ে একেবারে প্রথম থেকে শুরু করে দশম শ্রেণী পর্যন্ত পাঠদান করা হয় আর কলেজ পর্যায়ে উচ্চ মাধ্যমিক সিলেবাস অনুযায়ী ২ বছর পাঠদান করা হয়। প্রতিষ্ঠানটি ১৯৯৩ সালে প্রতিষ্ঠিত হয়েছিল।
অ্যানথ্রাক্স (রোগ)
অ্যানথ্রাক্স একটি বিষম রোগ, যা ব্যাসিলাস অ্যান্থ্রাসিস (Bacillus anthrasis) নামক ব্যাকটেরিয়ার কারণে হয়ে থাকে।
ব্যাসিলাস গণের অন্যান্য সদস্যের মতো অ্যানথ্রাক্সের জীবাণু "Bacillus anthracis"ও প্রতিকূল পরিবেশে স্পোর হিসাবে সুপ্ত অবস্থায় বেঁচে থাকতে পারে। সুপ্ত দশায় এই জীবাণু শতাব্দীর পর শতাব্দীও টিকে থাকতে পারে। সব মহাদেশে, এমনকি কুমেরুতেও এরকম স্পোর পাওয়া গেছে। নিঃশ্বাসের সাথে, ত্বকের ক্ষত দিয়ে, কিংবা খাদ্যের মাধ্যমে এই জীবাণুর স্পোর দেহে প্রবেশ করার পরে পুনরায় সক্রিয় হয়ে উঠে এবং দ্রুত বংশবৃদ্ধি করে।
অ্যানথ্রাক্স সাধারণত বন্য এবং গৃহপালিত লতাপাতাভোজী স্তন্যপায়ী প্রাণীদের আক্রান্ত করে। এ সকল প্রাণী ঘাস খাওয়ার সময় বা মাঠের চরার সময় খাওয়ার সাথে বা শ্বাস-প্রশ্বাসের মাধ্যমে স্পোর প্রাণীর ভিতরে গিয়ে আক্রান্ত হয়। লতাপাতা বা ঘাস খাওয়ার সময়ই বেশির ভাগ প্রাণী অ্যানথ্রাক্সে আক্রান্ত হয়। মাংসাশী প্রাণী একই পরিবেশে বাস করে অথবা আক্রান্ত প্রাণী খাওয়ার ফলে অ্যানথ্রাক্সে আক্রান্ত হয়। আক্রান্ত প্রাণীর সংস্পর্ষে বা আক্রান্ত প্রাণীর মাংস খাওয়ার ফলে অ্যানথ্রাক্স মানুষের শরীরেও সরাসরি সংক্রমণ হতে পারে।
অ্যানথ্রাক্স স্পোর ইন ভিট্রো (টেস্ট টিউব) পদ্ধতিতে তৈরি করা যায়, যা জৈবিক অস্ত্র হিসেবে ব্যবহৃত হয়। অ্যানথ্রাক্স সরাসরি এক আক্রান্ত পশু বা ব্যক্তির থেকে অন্য পশু বা ব্যক্তির শরীরে ছড়ায় না, এটি স্পোরের মাধ্যমে এর সংক্রমিত হয়। এর স্পোর জামা কাপড় বা জুতার মাধ্যমে বহন করা যায়। অ্যানথ্রাক্স আক্রান্ত জীবের মৃত দেহ অ্যানথ্রাক্স স্পোরের একটি অন্যতম উৎস।
অ্যানথ্রাক্স নামটি এসেছে গ্রিক শব্দ অ্যানথ্রাক্স থেকে যার অর্থ কয়লা। ১৮৭৫ সালে জার্মান বিজ্ঞানী রবার্ট কচ প্রথম অ্যানথ্রাক্স সৃস্টিকারী ব্যাকটেরিয়া শনাক্ত করেন। 
মানুষ থেকে মানুষে অ্যানথ্রাক্স ছরায় না কিন্তু মানুষের শরীর এবং পোশাক অ্যানথ্রাক্স জিবানু বহন করতে পারে। শরির থেকে জীবানু দুর করার জন‍্য অ‍্যান্টিব‍্যকটেরিয়াল সাবান দিয়া গোসল করতে হবে। গোসলের পানি ব্লিচ বা কোনো অ‍্যান্টিব‍্যকটেরিয়াল দ্বারা শুদবধ করতে হবে। জীবানু আক্রা্নত জিনিসপত্র ৩০ মিনিটের অধিক সময় ধরে ফুটাতে হবে। কোনো জায়াগা থেকে জীবানু ধ্বংসে ক্লোরিন ব্লিচ কাযর্করী নয় বরং এক্ষেত্রে ফরমালডীহাইড ব‍্যবহার করতে হবে। আক্রান্ত বাক্তির কাপড় পুড়িয়ে ফেলা জীবানু ধ্বংসের একটি কাযর্কর পদ্ভতি। মানুষ আক্রান্ত হবার পর যত দুত সম্ভব অ্যানথ্রাক্স জীবানুনাষক দিতে হবে , যত দেরি হবে জীবনের ঝূকি তত বারবে। মানুষের জন‍্য 
অ্যানথ্রাক্স ভ‍্যাক্সিন প্রথম আসে ১৯৫৪ সালে।
ললিপপ
ললিপপ (পপ,ললি,সুকার নামেও পরিচিত) সাধারণত সুগন্ধি ও বিভিন্ন স্বাদের সুক্রোস এবং সিরাপ থেকে তৈরি একধরনের মিষ্টি খাবার়। ললিপপ সাধারণত চুষে খাওয়া হয়। ললিপপ অনেক রকম রঙ, আকার ও স্বাদের হয়ে থাকে।
ললিপপ বিভিন্ন রঙ ও স্বাদের হয়ে থাকে, তবে এর মধ্যে বিভিন্ন ফলের স্বাদই প্রধান। নর্ডীয় রাষ্ট্রসমূহে অর্থাৎ জার্মানি, নেদারল্যান্ডে ইত্যাদি দেশে অধিক অ্যামোনিয়াম ক্লোরাইডযুক্ত যষ্ঠিমধুর ললিপপও পাওয়া যায় যা পৃথিবীর অন্যান্য দেশে অপরিচিত। অনেক কোম্পানি ললিপপ উৎপাদন ও বাজারজাত করে থেকে। ললিপপের আকারও অনেক ধরনের হয়। অত্যন্ত ছোট থেকে বেশ বড় আকৃতির ললিপপ রয়েছে। ব্যাংক, হোটেলসহ অনেক প্রতিষ্ঠানে বিনামূল্যে সৌজন্যমূলক ললিপপ গ্রাহকদের দেয়া হয়। 
কিছু কিছু ললিপপে বাবল গাম বা সফট ক্যান্ডি থাকে। কিছু দামি ললিপপে বিচিত্র খাদ্যদ্রব্য থাকে আবার কোনটিতে অখাদ্য বস্তু, যেমন- উজ্জ্বল বাতি ভেতরে থাকে। একধরনের ললিপপের কাঠিতে মোটর থাকে, যার ফলে খাওয়ার সময় ললিপপটি মুখের ভেতরে ঘুরতে থাকে। শিশুদের ঔষধ খাওয়ানোর জন্য এক পদ্ধতি হিসেবে ললিপপ ব্যবহৃত হয়, এসব ললিপপের ভেতর ঔষধ দেওয়া থাকে।
কাঠির মাথায় মিষ্টি স্বাদের ক্যান্ডি আবিষ্কারের ইতিহাস খুব সাধারণ। ধারণা করা হয় যে, ললিপপ বিভিন্ন আবিষ্কার ও পুনআবিষ্কার হয়েছে। ১৭৮৪ সালে “ললিপপ” শব্দটির উৎপত্তি হয়, তখন ললিপপ একধরনের নরম ক্যান্ডি বোঝানোর জন্য ব্যবহৃত হত। শব্দটি “ললি” (জিহ্‌বা) ও “পপ” (চড়) হতে উদ্ভূত। আধুনিক ললিপপের প্রচলন ১৯২০ থেকে শুরু হয়। শব্দটি রোমান ভাষা থেকে উদ্ভূত বলে ধারণা করা হয়। কারণ এই ভাষায় লাল আপেলকে "ললি ফাবা" বলা হয়।
প্রথম ললিপপ আকৃতির খদ্যদ্রব্য তৈরি হয় মধ্যযুগে। তখন সিদ্ধ করা তরল চিনি কাঠির সাহায্যে খাওয়া হত। আধুনিক ললিপপ তৈরির প্রকৃত ইতিহাস আজও রহস্যময়। বিশ শতকে কয়েকটি আমেরিকান কোম্পানি ললিপপ তৈরি করত বলে দাবি করে। "Food For Thought (Extraordinary Little Chronicles of the World)" নামের একটি বই অনুসারে ললিপপ প্রথম তৈরি করে জর্জ স্মিথ। সে কানেকটিকাটে থাকত। ১৯০৮ সালে সে বড় আকৃতির সিদ্ধ মিষ্টি তরল কাঠির মাথায় লাগিয়ে বিক্রি করত। তখনকার সময়ের একটি দৌড়বিদ ঘোড়ার নাম অনুসারে সে এটির নাম "ললিপপ" রাখে।
ক্যান্ডি
ক্যান্ডি একধরনের মিষ্টি স্বাদবিশিষ্ট কনফেকশনারি যা প্রকৃতপক্ষে ঘনীভুত চিনিমিশ্রিত পানি। এই চিনিমিশ্রিত পানিতে বিভিন্ন স্বাদ, সুগন্ধ যুক্ত করা হয়। ক্যান্ডি বিভিন্ন রঙের হয়ে থাকে। ক্যান্ডির ইতিহাস সুপ্রাচীন।
"ক্যান্ডি" শব্দটির প্রচলন হয় ১৩শ শতকের প্রথমদিকে। আরবি শব্দ qandi ও ফার্সি শব্দ qand হতে ক্যান্ডি শব্দটির উৎপত্তি। উত্তর আমেরিয়াকায় ক্যান্ডি বলতে বিভিন্ন ধরনের মিষ্টি কনফেকশনারি যেমন- ক্যান্ডি বার, চকলেট, টক ক্যান্ডি, লবণাক্ত ক্যান্ডি, শক্ত ক্যান্ডি, টফি ইত্যাদি বোঝানো হয়। ঘনীভূত করে চিনি লাগানো সবজি, ফল বা বাদামকে ক্যান্ডিড বলা হয়। উত্তর আমেরিকার বাহিরে অন্যান্য দেশে (যুক্তরাজ্য, আয়ারল্যান্ড, অস্ট্রেলিয়া, নিউজিল্যান্ড, দক্ষিণ আফ্রিকা এবং অন্যান্য কমনওয়েলথ দেশ) ক্যান্ডি মিষ্টি বা কনফেকশনারি নামে পরিচিত। অস্ট্রেলিয়া ও নিউজিল্যান্ডে ক্যান্ডিকে চকলেট বা ললিপপও বলা হয়।
সেতু
সেতু (), যেকোনো প্রকারের প্রতিবন্ধক অতিক্রম করার জন্য প্রাকৃতিক বা কৃত্রিমভাবে গঠিত সংযোগ। একটি সেতুর নকশা ও নির্মাণশৈলী নির্ভর করে তার প্রয়োজনীয়তা, নির্মাণস্থলের প্রাকৃতিক অবস্থান, ব্যবহৃত নির্মাণ সামগ্রী এবং বরাদ্দকৃত অর্থের পরিমাণের উপর।
২০০৮ গ্রীষ্মকালীন অলিম্পিকে মুষ্টিযুদ্ধ – লাইট ফ্লাইওয়েট
২০০৮ গ্রীষ্মকালীন অলিম্পিকে মুষ্টিযুদ্ধ প্রতিযোগিতায় লাইট ফ্লাইওয়েট শ্রেণী ছিল সবচেয়ে কম ওজনের শ্রেণী। সেই সব মুষ্টিযোদ্ধা লাইট ফ্লাইওয়েট শ্রেণীভুক্ত হত, যারা ৪৮ কিলোগ্রাম (১০৫.৮ পাউন্ড) থেকে কম ওজনের।
২০০৭ বিশ্ব অপেশাদার মুষ্টিযুদ্ধ চ্যাম্পিয়নশিপ ও ৯টি মহাদেশীয় যোগ্যতা নির্ণায়ক টুর্নামেন্ট থেকে মোট ২৯ জন মুষ্টিযোদ্ধা এই বিভাগে অলিম্পিকে অংশগ্রহণের যোগ্যতা অর্জন করে।
আয়োজক দেশের মুষ্টিযোদ্ধা ঝু শিমিং ছিলেন এই বিভাগে একমাত্র অলিম্পিক পদকজয়ী প্রতিযোগী। তিনি ২০০৪ অলিম্পিকে ব্রোঞ্জ পদক জেতেন ও বেইজিং গেমস শুরু হবার সময় বিশ্ব চ্যাম্পিয়ন ছিলেন।
অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাঁদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।
ও মন রমজানের ঐ রোজার শেষে এলো খুশির ঈদ
ও মন রমজানের ঐ রোজার শেষে এলো খুশির ঈদ মুসলমানদের অন্যতম ধর্মীয় ও আনন্দের উৎসব ঈদ-উল-ফিতর নিয়ে বাঙ্গালি কবি কাজী নজরুল ইসলাম রচিত কালজয়ী গান। বাঙ্গালি মুসলমানের ঈদ উৎসবের আবশ্যকীয় অংশ। কবির শিষ্য শিল্পী আব্বাস উদ্দিন আহমদ-এর অনুরোধে ১৯৩১ সালে কবি নজরুল এই গান রচনা ও সুরারোপ করেন।ও মন রমজানের ঐ রোজার শেষে এলো খুশির ঈদ
তুই আপনাকে আজ বিলিয়ে দে, শোন আসমানী তাগিদ।
তোর সোনা-দানা, বালাখানা সব রাহে লিল্লাহ
দে যাকাত, মুর্দা মুসলিমের আজ ভাঙাইতে নিঁদ
ও মন রমজানের ঐ রোজার শেষে এলো খুশির ঈদ।
আজ পড়বি ঈদের নামাজ রে মন সেই সে ঈদগাহে
যে ময়দানে সব গাজী মুসলিম হয়েছে শহীদ।
ও মন রমজানের ঐ রোজার শেষে এলো খুশির ঈদ।
আজ ভুলে যা তোর দোস্ত-দুশমণ, হাত মেলাও হাতে,
তোর প্রেম দিয়ে কর বিশ্ব নিখিল ইসলামে মুরিদ।
ও মন রমজানের ঐ রোজার শেষে এলো খুশির ঈদ।
যারা জীবন ভরে রাখছে রোজা, নিত্য উপবাসী
সেই গরিব ইয়াতীম মিসকিনে দে যা কিছু মুফিদ
ও মন রমজানের ঐ রোজার শেষে এলো খুশির ঈদ
আপনাকে আজ বিলিয়ে দে শোন আসমানী তাগিদ।
ঢাল হৃদয়ের তশতরীতে শিরনি তৌহিদের,
তোর দাওয়াত কবুল করবেন হজরত হয় মনে উম্মীদ।
ও মন রমজানের ঐ রোজার শেষে এলো খুশির ঈদ।
তোরে মারল' ছুঁড়ে জীবন জুড়ে ইট পাথর যারা
সেই পাথর দিয়ে তোলরে গড়ে প্রেমেরই মসজিদ।
ও মন রমজানের ঐ রোজার শেষে এলো খুশির ঈদ
আপনাকে আজ বিলিয়ে দে শোন আসমানী তাগিদ।১৯৩১ সালে লেখার চারদিন পর শিল্পী আব্বাস উদ্দিনের গলায় গানটি রেকর্ড করা হয়। রেকর্ড করার দুই মাস পরে ঈদের ঠিক আগে আগে এই রেকর্ড প্রকাশ করা হয়। গ্রামাফোন কোম্পানি এর রেকর্ড প্রকাশ করে। রেকর্ডের অপর গান ছিল কবির ‘ইসলামের ঐ সওদা লয়ে এলো নবীন সওদাগর, বদনসীন আয়, আয় গুনাহগার নতুন করে সওদা কর। হিজ মাস্টার্স কোম্পানির রেক রেকর্ড নম্বর এন‌- ৪১১১। প্রকাশকাল : ফেব্রুয়ারি ১৯৩২ খ্রিস্টাব্দ।
এ্যাথলেটিক
এ্যাথলেটিক খেলা, যা এ্যাথলেটিক প্রতিযোগিতা বা এ্যাথলেটিক্স নামে পরিচিত, এক ধরনের খেলা যা প্রাথমিকভাবে নির্ভর করে মানুষের ওপর, শারীরিক প্রতিযোগিতা যা নির্ভর করে সহনশক্তি, ফিটনেস এবং দক্ষতার ওপর। এ্যাথলেটিক খেলা অনেক পুরানো জাতের খেলা যা প্রাচীন অলিম্পিক গেমস-এর অন্যান্য খেলার সাথে খেলা হত। প্রাচীন গ্রীক শব্দ এ্যাথলস থেকে এ্যাথলেটিক শব্দটির উৎপত্তি যার অর্থ প্রতিদন্ধিতা। ১৯০৬ সালে দ্যা ইন্টারকলেজিয়েট এ্যাথলেটিক এ্যাসোসিয়েশন অব ইউনাইটেড স্টেটস (পরে এনসিএএ) গঠিত হয় আমেরিকার কলেজ লেভেলের এ্যাথলেটিক্স দেখাশোনা করার জন্য। এ্যাথলেটিক খেলা শিক্ষাপ্রতিষ্ঠানসমূহে গুরুত্বলাভ করে এবং অনেক ছাত্র উচ্চশিক্ষা লাভের সু্যোগ পায় তাদের ক্রীড়া দক্ষতার মাধ্যমে।
সিক্স ফিট আন্ডার
সিক্স ফিট আন্ডার একটি আমেরিকান ডেথ মেটাল ব্যান্ড যা ১৯৯৩ সালে গঠিত হয়। ব্যান্ডটি আসলে ক্যানিবাল করপস ব্যান্ডের ভোকাল ক্রিস বার্নেস ও ওবিচুয়ারি ব্যান্ডের গিটারিস্ট এ্যালেন ওয়েস্ট একটি সাইড প্রজেক্ট। পরে বেজিস্ট টেরি বাটলার (ম্যাসাকার ও ডেথ ব্যান্ডে ছিলেন) ও তার শ্যালক গ্রেগ গল সিক্স ফিট আন্ডারে যোগ দেন। এই ব্যান্ডটি নয়টি অ্যালবাম প্রকাশ করে যা তাদের আমেরিকার চতুর্থ সর্বাধিক বিক্রিত ব্যান্ডের সম্মান এনে দেয় এবং ৩৭০,০০০ কপি অ্যালবাম বিক্রি হয়।
সিক্স ফিট আন্ডার প্রথমে ১৯৯৩ সালে ক্লাবে অন্য ব্যান্ডের গান করত। পরে ১৯৯৪ সালের মাঝামাঝিতে তারা নিজস্ব গানের ব্যাপারে কাজ করতে থাকে। যেহেতু ক্রিস বার্নেস ক্যানিবাল করপস ব্যান্ডের মাধ্যমে মেটাল ব্লেড রেকর্ডস সাথে চুক্তিবদ্ধ, তাই সিক্স ফিট আন্ডারও মেটাল ব্লেড রেকর্ডস সাথে চুক্তিবদ্ধ হয়। ১লা সেপ্টেম্বর, ১৯৯৫-এ সিক্স ফিট আন্ডারের প্রথম অ্যালবাম হন্টেড প্রকাশিত হয়। এতে দেখা যায় তাদের গানে দীর্ঘ সময়ের গিটার একক নেই এবং গানের কথাও জটিল না। তাদের এ ধরন সমালোচক মহলে প্রসংশিত হয়। ক্রিস বার্নেস তখন সিক্স ফিট আন্ডারকে প্রথম পছন্দের তালিকায় নিয়ে আসেন। ১৯৯৬ সালে ভাইল অ্যালবামটি রেকর্ডের সময় তিনি ক্যানিবাল করপস ব্যান্ডের পাট চুকিয়ে ফেলেন।
সিক্স ফিট আন্ডারের ওয়ারপাথ ১৯৯৭ সালের ৯ই সেপ্টেম্বর প্রকাশিত হয়। এই অ্যালবামে তারা হলোকাস্ট ব্যান্ডের "ডেথ অর গ্লোরি" গানটি কাভার করে ও ৪:২০ নামের একটি গান করে যাতে ক্রিস বার্নেস পরিষ্কার গলার আওয়াজ ও মারিজুয়ানার প্রতি তার ভালোবাসা প্রকাশ পায়। তাদের "থার্ড" অ্যালবাম ম্যাক্সিমাম ভায়োলেন্স সারা বিশ্বে প্রায় ১০০,০০০ কপি বিক্রি হয় যা ছিল অপ্রত্যাশিত একটি ব্যাপার সে সময়ে। কারণ ১৯৯০ দশকের শেষের দিকে ডেথ মেটাল ছিল একটি মৃতপ্রায় সঙ্গীত ধারা। ২০০০ সালের গ্রীষ্মে সিক্স ফিট আন্ডার ভান্স ওয়রপড ট্যুর নামক একটি ফেস্টিভ্যালে অংশগ্রহণ করে যেখানে সাধারণত পাংক রক ব্যান্ডগুলোই অংশগ্রহণ করে আসত।
কাভার করা গানের প্রতি উৎসাহের কারণে তারা ২০০০ সালের অক্টোবরের ২৪ তারিখে শুধুমাত্র কাভার করা গান একটা গোটা অ্যালবাম প্রকাশ করে সিক্স ফিট আন্ডার যার নাম ছিল গ্রেভ ইয়ার্ড ক্ল্যাসিকস।ব্ল্যাক সাবাথের সুইট লিফ, ডিপ পার্পলের স্মোক অন দ্যা ওয়াটার, জিমি হেন্ড্রিক্সের পার্পল হেজ ইত্যাদি গান কাভার করা হয়েছিল তখন। সিক্স ফিট আন্ডারের প্রকাশিত বেশির ভাগ মিউজিক ভিডিও নিষিদ্ধ করা হলেও তাদের ডুমস ডে গানের মিউজিক ভিডিও ২০০৭ সালে এমটিভি২-এর হেডব্যাঙ্গারস বল অনুষ্ঠানে প্রচারিত হয়।বর্তমানে ক্রিস বার্নেস সহিংসতা ও মৃত্যু নিয়ে লিখছেন এবং কিছু রাজনৈতিক বিষয় যেমন মারিজুয়ানা বৈধকরণ ও সরকারের সমালোচনা নিয়েও লিখছেন।
তাদের নতুন অ্যালবাম "গ্রাভইয়াড ক্লাসিক III" ১৯শে জানুয়ারি, ২০১০ সালে মুক্তি পেয়েছে।
রেগে
রেগে () এক প্রকার সঙ্গীত ধারা যা জ্যামাইকাতে ১৯৬০-এর দশকের শেষের দিকে বিকাশ লাভ করে। রেগে বলতে আসলে বৃহৎ অর্থে জ্যামাইকার সঙ্গীতকে বোঝালেও আসলে তা স্কা ও রকস্টেডি নামের দু’টি ধারার মাধ্যমে পরিণতি লাভ করে। রেগে সঙ্গীতের এক ধরনের ছান্দিক ভংগি যা স্কার চেয়ে ধীর গতির, আবার রকস্টেডির চেয়ে দ্রুতগতির। রেগে শব্দটি প্রথম সঙ্গীতের ক্ষেত্রে ব্যবহার হয় ১৯৬৮ সালে দ্যা ম্যাতালসের রকস্টেডি ধারার জনপ্রিয় গান ‘’’ডু দ্যা রেগে’’’-এর মাধ্যমে। রেগে শিল্পী ডেরিক মরগান বলেনঃ ‘’ আমরা রকস্টেডি নামটা পছন্দ করি না। তাই আমি অন্য ধরনের ফ্যাট ম্যান-এর চেষ্টা করছি। এটা বিটকে আবার পরিবর্তন করেছে, যা অর্গানকে নিঃশব্দ করছে। প্রযোজক বানি লি এটা পছন্দ করছেন। অর্গান ও রিদম গিটারের মাধ্যমে তিনি শব্দ তৈরি করছেন। এটা শোনাচ্ছে ‘’রেগে, রেগে’’-এর মতো। বানি লি এই শব্দটা তৈরি করেছিল এবং শীঘ্রই সব মিউজিশিয়ান বলতে শুরু করেছিল ‘’রেগে, রেগে, রেগে’’। বব মার্লি বলেন যে রেগে শব্দটা এসেছে একটা স্প্যানিশ শব্দ থেকে যার অর্থ "রাজার সঙ্গীত"। যদিও আফ্রিকান ও আমেরিকান জ্যাজ এবং পুরানো কালের রিদম এ্যান্ড ব্লুজের মাধ্যমে রেগে গভীরভাবে অনুপ্রাণিত, কিন্তু তা আসলে স্কা ও রকস্টেডি নামের দু’টি ধারার সঙ্গীতের উন্নতির ফলে জন্ম নেয় ১৯৬০-এর দশকের। ১৯৬৮ সালে প্রথম রেগে ধারার গানের রেকর্ড বের হয়, যা ছিল ল্যারি মার্শালের নানি গোট এবং দ্যা বেল্টনের নো মোর হার্ট টাচেস। সে সময়ে রক সঙ্গীতে রেগের প্রভাব দেখা যায় দ্যা বিটলসের অব-লা-দি, অব-লা-দি। বব মার্লি, পিটার টোস এবং বানি ওয়েলারের ব্যান্ড দ্যা ওয়েলারস ১৯৬৩ সালে গঠিত হয় যারা জ্যামাইকার জনপ্রিয় সঙ্গীতে তিনটি ধারা রেগে, স্কা ও রকস্টেডির সফল বিবর্তন ঘটায়। ১৯৭৪ সালে এরিক ক্ল্যাপটনের গান আই শুট দ্যা শেরিফ যা আগে বব মার্লি গেয়েছিল, রেগে ধারার গানকে মূল ধারায় নিয়ে আসতে সাহায্য করে।
রিদম অ্যান্ড ব্লুজ
রিদম এ্যান্ড ব্লুজ () এক ধরনের আফ্রিকান আমেরিকান গানের ধারা যা ১৯৪০-এর দশকে জন্ম লাভ করে। বিলবোর্ড ম্যাগাজিনের জেরি ওয়েক্সলার ১৯৪৮ সালে আমেরিকায় রিদম এ্যান্ড ব্লুজ শব্দটি ব্যবহার করেন সাংগীতিক বাণিজ্যিক একটা শব্দ হিসেবে। আফ্রিকান আমেরিকানদের অভিবাসন ১৯৩০-এর দশকে শিকাগো, নিউইয়র্ক, লস এঞ্জেলেসে শহুরে সঙ্গীতের যেমন জ্যাজ সঙ্গীত, ব্লুজের একটা চাহিদা সৃস্টি করে। জ্যাজ সঙ্গীত, ব্লুজ জাতের সঙ্গীত থেকে আস্তে আস্তে সৃস্টি হয় রিদম এ্যান্ড ব্লুজ সঙ্গীত ধারার। ইলেকট্রিক গিটার ক্রমশঃ মূল বাদ্যযন্ত্র হয়ে উঠছে পিয়ানো ও স্যাক্সোফোনের সাথে সাথে।
১৯৪৮ সালে আরসিএ ভিক্টর কালোদের সংগীতকে ব্লুজ এ্যান্ড রিদম নামে বাজারজাত করেন। সেই বছরই লুইস জর্ডান ১ম পাঁচটা আর এ্যান্ড বি গানের তালিকা তৈরি করেন যেখানে দুইটা গান বুগী-উগি রিদমে করা হয়েছিল এবং ১৯৪০-এর দশকে গানগুলো বিখ্যাত হয়ে ওঠে। জর্ডানের ব্যান্ড ট্যাম্পানি ফাইভ, যা ১৯৩৮ সালে প্রতিষ্ঠিত সেখানে তিনি ভোকাল ও স্যাক্সোফোনে ছিলেন এবং অন্যান্য মিউজিশিয়ানদের মধ্যে কেউ কেউ ছিলেন ট্রাম্পেটে, টেনর স্যাক্সোফোনে, পিয়ানোতে, বেজে ও ড্রামসে। লরেন্স কনের মতে, তাদের সঙ্গীত ছিল বুগী সময়ের জ্যাজে রঞ্জিত ব্লুজের চেয়ে দৃঢ়তাসম্পন্ন। রিদম এ্যান্ড ব্লুজ -এর দ্রুত সফলতা শুরু হয় তুত্তি ফ্রুত্তি ও লং টল স্যালি ব্যান্ডের মাধ্যমে যারা প্রভাবিত করেছিলেন জেমস ব্রাউন, এলভিস প্রেসলি এবং অতিস রেদ্দিংকে। ১৯৫৭ সালে এলভিস প্রেসলি-এর দু’টি গান আর এ্যান্ড বি গানের তালিকার ১ম পাঁচটা গানে চলে আসে। জেইলহাউজ রক এক নাম্বারে ও অল শুক আপ গানটি পাঁচ নাম্বারে চলে আসে। এমন এক সঙ্গীত ধারা যা কালোদের মাধ্যমে প্রতিষ্ঠিত সেখানে অ-আফ্রিকান-আমেরিকান গায়কের গানের গ্রহণযোগ্যতা বিস্ময়কর ছিল।
সিম্ফোনিক মেটাল
সিম্ফোনিক মেটাল হলো এক প্রকার হেভি মেটাল সঙ্গীত যার সিম্ফোনিক উপাদান থাকবে; যা শাস্ত্রীয় সঙ্গীত অথবা প্রোগ্রেসিভ রক থেকে সংগৃহীত এবং এমন একটা ধরন সৃষ্টি করবে যা উভয়ের আমেজ বহন করবে, যেমন-অপেরার গায়িকার মতো মেয়ে মূল ভোকাল, বাদ্যযন্ত্র নানা ধরনের হবে শুধুমাত্র ইলেকট্রিক গিটারের ওপর নির্ভরশীল হবে না, অ্যাকুস্টিক গিটার ও নানা প্রকারের কি-বোর্ড ব্যবহৃত হবে, অসামঞ্জস্যপূর্ণ মিটার ব্যবহৃত হবে যেমন-৫/৪ এবং ৭/৮, ক্ল্যাসিক্যাল থিম ব্যবহার করা যেতে পারে এবং অবশ্যই থাকবে হেভি মেটাল পাওয়ার রিফ।
সিম্ফোনিক মেটালের মূল অনুপ্রেরণা হলো শাস্ত্রীয় সঙ্গীত, গোথিক মেটাল এবং পাওয়ার মেটাল।কি-বোর্ড এখানে মূল ভূমিকা পালন করে। কি-বোর্ডের অংশগুলো থাকে খুব জটিল ও কারিগরিভাবে কঠিন যেখানে ক্ল্যাসিক্যাল ধরনের ও অর্কেস্টাল আমেজ থাকে, আর অন্যান্য বাদ্যযন্ত্রের অংশ অপেক্ষাকৃত সহজ থাকে। এ ধরনের ব্যান্ডগুলোতে মূলত মেয়ে ভোকাল থাকে যাকে তাদের প্রচারের কাজে ব্যবহার করা হয়ে থাকে। সোপরানো ধরনের মেয়ে ভোকালই মূলত ব্যবহার করা হয়। গোথিক মেটালের মতো এখানে পুরুষ দ্বিতীয় ভোকাল ব্যবহার করা হয়ে থাকে, যে ডেথ মেটালের ভোকালের মতো গর্জনশীল হলেও হতে পারে।আরও চাইলে ব্যাকআপ ভোকাল হিসেবে গির্জার গায়কদলও ভাড়া করা যেতে পারে। সিম্ফোনিক পাওয়ার মেটাল-এ ছেলে ভোকাল বেশি পাওয়া যায়। গোথিক মেটালের মতো সিম্ফোনিক মেটালে রক ও মেটাল ধরনের সঙ্গীতের সংশ্লেষণ করা হয়ে থাকে, যেখানে ব্ল্যাক মেটাল, ডেথ মেটাল, পাওয়ার মেটাল ও প্রোগ্রেসিভ মেটাল উপাদান প্রায়ই ব্যবহার করা হয়ে থাকে।
সিম্ফোনিক মেটালের মূল পাওয়া যায় প্রাথমিক ব্ল্যাক মেটাল ও ডেথ মেটাল ব্যান্ডগুলোতে, যারা তাদের গানে কিছু সিম্ফোনিক উপাদান ব্যবহার করেছিল। নাইটউইশ এবং উইথইন টেম্পটেশন উভয় ব্যান্ডই ১৯৯৭ সালে প্রথম অ্যালবাম বের করে। উইথইন টেম্পটেশন গোথিক মেটালের মাধ্যমে বেশি প্রভাবিত,অন্যদিকে নাইটউইশ পাওয়ার মেটালের মাধ্যমে বেশি প্রভাবিত।কিন্তু তাদের উভয়ের সিম্ফোনিক মেটালের একটি গুরুত্বপূর্ণ উপাদান শক্তিশালী মহিলা মূল গায়িকা আছে এবং তাদের ক্ল্যাসিক্যাল প্রভাবিত কি-বোর্ড বাজনা আছে। ২০০০ সহস্রাব্দের প্রথম দিকে কিছু নতুন সিম্ফোনিক মেটাল ব্যান্ড আলোচনায় চলে আসে যেমন-রেইন ফেল উইথইন, আফটার ফরএভার, এপিকা, হ্যাগার্ড ও ইডেন ব্রিজ, তাদের সবারি বৈশিষ্ট্যপূর্ণ কি-বোর্ড বাজনা ও মেয়ে ভোকাল আছে। সিম্ফোনিক মেটাল শব্দটা ব্যবহার করা যেতে পারে কোন ব্যান্ডের শুধুমাত্র একটা গান বা একটা অ্যালবামের ক্ষেত্রেও যদিও তারা হয়তবা প্রথমদিকের ডেথ মেটাল, ডুম মেটাল, গোথিক মেটাল, পাওয়ার মেটাল বা ব্ল্যাক মেটাল ব্যান্ড। সিম্ফোনিক মেটাল মূলত উত্তর ও মধ্য ইউরোপে জনপ্রিয়। সিম্ফোনিক ব্ল্যাক মেটালে একই ধরনের উপাদান থাকে মেলোডিক ব্ল্যাক মেটালের মতো; তবে কি-বোর্ড বাজনা ও যন্ত্রপাতি মূলত ব্যবহার করা হয় সিম্ফোনিক বা ক্ল্যাসিক্যাল মিউজিকের মতো।
এম্পারর
এম্পারর ১৯৯১ সালে প্রতিষ্ঠিত হওয়া একটি নরওয়েজিয়ান ব্ল্যাক মেটাল ব্যান্ড। তারা ২০০১ সালে বিভক্ত হয়ে যায় ও ২০০৬ এবং ২০০৭ সালে পুণরায় একত্রিত হয় ইংল্যান্ড ট্যুর ও কিছু উৎসবে অংশ নেওয়ার জন্য। এ ব্যান্ডটি প্রতিষ্ঠিত হয় সামথ ড্রামসে ও ইহসান ভোকাল ও গিটারে। পরে মরটিস বেজ গিটারে ও ফাউস্ট ড্রামসে যোগ দেয় ও সামথ রিদম গিটারে চলে আসে। ১৯৯২ সালে সামথ অন্যান্য ব্ল্যাক মেটাল ব্যান্ডের সদস্যদের সাথে নিয়ে নরওয়ের একটি প্রাচীন গির্জায় আগুন দেয়। ঐ বছরই ফাউস্টকে মাগনে আন্ডিয়েসন নামক একজন সমকামী ব্যক্তি প্রস্তাব দেয় লিলিহ্যামার নামের স্থানের অলিম্পিক পার্কে যৌনকর্মে লিপ্ত হওয়ার জন্য। ফাউস্ট রাজি হয় ও পার্শ্ববর্তী জঙ্গলে তারা যায়। এক পর্যায়ে ঐ ব্যক্তি ফাউস্টকে বেশি অত্যাচার শুরু করলে ফাউস্ট ওই ব্যক্তিকে ছুরি দিয়ে আঘাত করতে থাকে এবং মৃত্যু নিশ্চিত করে। ঐ দিনের পরের দিন ফাউস্ট মেইহেম ব্যান্ডের ইউরোনিমাউস ও ভার্গ ভিকারনেসের সাথে যায় হল্মেঙ্কল্লেন চার্চ আগুনে পোড়াতে। ১৯৯৪ সালে সামথকে ১৬ মাসের কারাদন্ড দেওয়া হয় চার্চ পোড়ানোর জন্য। ২০০০ সালের দিকে যখন সামথ ও ট্রাইম ডেথ মেটালের দিকে বেশি ঝুঁকে পড়ে তখন ইহসান চাচ্ছিল এক্সট্রিম মেটালের শৈল্পিক ও প্রোগ্রেসিভ দিকে যেতে। এভাবে ২০০১ সালে এম্পারর ব্যান্ড ভেঙ্গে যায়।
ড্রোন মেটাল
ড্রোন মেটাল () (ড্রোন ডুম ও পাওয়ার এ্যাম্বিয়েন্ট নামেও পরিচিত) হেভি মেটালের এক ধরনের প্রকার যা ড্রোন সঙ্গীতের অধিক স্থায়ী স্বরের সাথে ডুম মেটালের ধীর টেম্পো ও ভারীক্কিভাব মিশিয়ে দেয়। পোস্ট মেটাল বা অ্যাভান্ট-গার্ড মেটালের সাথে মাঝে মাঝে ড্রন মেটাল সহযোগিতা করে। অনেক পরিমাণ রিভার্ব বা অডিও ফিডব্যাক এর সাথে ইলেকট্রিক গিটার বাজানো হয়ে থাকে, যখন ভোকাল গর্জন বা চিৎকার করতে থাকে। গানগুলোতে বীটের কম থাকে ও বীটে অনেক টান থাকে। ভুমিকম্পের মাঝে ভারতীয় রাগা শোনার মতোই অভিজ্ঞতা বলে নিউইয়র্ক টাইমসে মন্তব্য করেন ঔপন্যাসিক জন রে। তিনি আরো বলেন এটা খুব কঠিন চিন্তা করা কোন ধরনের সঙ্গীত খুব ভারী হওয়া বা এজন্য খুব ধীর হওয়া। শব্দমূর্তির সাথে এক ধরনের স্বজাতিত্ব নির্দেশ করেন প্রথমদিকের একটি ড্রোন মেটাল ব্যান্ড সুন ও। ব্ল্যাক সাবাথ, ডিপ পার্পল,কেল্টিক ফ্রস্ট, স্লেয়ার, ফ্লাওয়ার ট্রাভেলিং ব্যান্ড, দ্যা মেলভিন্স ও স্কালফ্লাওয়ার ইত্যাদি ব্যান্ডের থেকে অনুপ্রেরণা পেয়েছে ড্রোন মেটাল। এ্যাকুস্টিক ব্যাপারের মতো ড্রোন মেটালও একটি মনস্তাত্বিক ঘটনা বলে মন্তব্য করেন শিল্পী ব্যাঙ্কস ভায়োলেট। জিম জারমুসচ-এর ২০০৯ সালের সিনেমা দ্যা লিমিটস অব কন্ট্রোল-এ কিছু ড্রোন মেটাল ব্যান্ড সঙ্গীত করে। ১৯৯০ সালে প্রতিষ্ঠিত সিয়াটলের একটি ব্যান্ড আর্থ প্রথম এ ধরনের সঙ্গীত করে।
জুডাস প্রিস্ট
জুডাস প্রিস্ট () ১৯৬৮ সালে ইংল্যান্ডের বাকিংহামে জন্ম নেওয়া একটি হেভি মেটাল ব্যান্ড। জুডাস প্রিস্টের মূল লাইন আপ ছিল ভোকালে রব হেলফোর্ড, গিটারিস্ট গ্লেন টিপ্টন ও কে.কে. ডাউনিং এবং বেজিস্ট ইয়ান হিল। ব্যান্ডটির ড্রামার সবসময়ই পরিবর্তিত হচ্ছিল। তারা অনেক হেভি মেটাল ব্যান্ড ও মিউজিশিয়ানের অনুপ্রেরণার উৎস হিসেবে কাজ করেছে। তাদের জনপ্রিয়তা ও অবস্থান তাদের মেটাল গড ডাক নাম এনে দিয়েছে। তাদের এ পর্যন্ত ৩৫ মিলিয়ন অ্যালবাম বিক্রি হয়েছে। ১৯৯০ সালে জুডাস প্রিস্ট ব্যান্ডের ওপর দু’জনকে খুনের অভিযোগ আনা হয়। ১৯৮৫ সালে ২০ বছর বয়সী জেমস ভান্স ও ১৮ বছর বয়সী রেমন্ড ব্যালকন্যাপ এক ঘন্টা ধরে বিয়ার পান করে, মারিজুয়ানা গ্রহণ করে এবং জুডাস প্রিস্টের গান শুনে একটা চার্চে যেয়ে শটগানের সাহায্যে আত্নহত্যা করে। ১৯৯০ সালের ২৪শে আগস্ট মামলাটা বাতিল হয়ে যায়। এমটিভি জুডাস প্রিস্টকে ব্ল্যাক সাবাথের পর হেভি মেটালের ক্ষেত্রে ২য় গুরুত্বপূর্ণ ব্যান্ড বলে মনে করে। স্লেয়ার ব্যান্ড তাদের ভক্তি প্রকাশ করে ডিসিডেন্ট আগ্রেসর গানটি কাভার করার মাধ্যমে। হেভি মেটাল ফ্যাশনের ক্ষেত্রেও জুডাস প্রিস্ট অগ্রণী ভূমিকা পালন করে।
হার্ডকোর পাঙ্ক
হার্ডকোর পাঙ্ক এক ধরনের সঙ্গীত ধারা যা পাঙ্করকের একটি উপধারা, হার্ডকোর নামেও পরিচিত। ১৯৭০-এর দশকের পাঙ্ক রকের জনপ্রিয়তার পরে উত্তর আমেরিকায় এই সঙ্গীত ধারাটি গড়ে ওঠে। পাঙ্ক রকের চেয়ে হার্ডকোর পাঙ্ক দ্রুততর, মোটা স্বরের ও ভারী। মূল পাঙ্করকের মতো জনপ্রিয়তা না পেলেও হার্ডকোর পাঙ্ক ১৯৮০-এর দশকে আমেরিকার আন্ডারগ্রাউন্ডে ছড়িয়ে পড়ে।
হার্ডকোর নানা সঙ্গীত ধারাকে প্রভাবিত করে যারা পরে মূলধারায় সাফল্য পেয়েছে যেমন- মেটালকোর, থ্রাশ মেটাল, গ্রুঞ্জ, ইমো ও পোস্ট-হার্ডকোর। যদিও হার্ডকোর পাঙ্ক কখনোই মূলধারায় সাফল্য পায়নি, কিন্তু তাদের অগ্রবর্তীরা সবসময়ই প্রশংসিত হয়েছে। ব্ল্যাক ফ্ল্যাগের একটি অ্যালবাম রোলিং স্টোন ম্যাগাজিনের মতে ৫০০ সর্বকালের গ্রেটেস্ট অ্যালবামের মধ্যে একটি। গ্যলোস ও রাইজ এগেনিস্ট ব্যান্ড মূলধারার রেকর্ড লেবেলের সাথে কাজ করলেও বেশির ভাগ ব্যান্ডই আন্ডারগ্রাউন্ডে রয়ে গেছে। মাইনর থ্রেট ও আগনোস্টিক ফ্রন্ট ব্যান্ডদের অন্যদের মতো বেশি অ্যালবাম বিক্রি না হলেও তারা অনেক ইতিবাচক সাড়া পেয়েছে নানা স্থানে। হার্ডকোর পাঙ্ক-এর উৎস যদিও অজানা তবে ভ্যাঙ্কুবার ভিত্তিক ব্যান্ড ডিওএ-এর ১৯৮১ সালের অ্যালবাম হার্ডকোর’৮১ এই শব্দটকে জনপ্রিয় করে তোলে। আওয়ার ব্যান্ড কুড বি ইউর লাইফ বইয়ের লেখক মাইকেল আজেরাড ব্ল্যাক ফ্ল্যাগ ব্যান্ডকে হার্ডকোর পাঙ্ক-এর গডফাদার বলে উল্লেখ করেছেন।
মূলধারার রেকর্ড লেবেলের সাথে চুক্তিবদ্ধ হোয়ার চেস্টা না করে হার্ডকোর পাঙ্ক ব্যান্ডগুলো নিজেরাই রেকর্ড লেবেল খুলে বসেছে ও অ্যালবাম নিজেরাই বিক্রি করছে। ব্যান্ডগুলো তাদের সফরের খরচ নিজেরাই যোগায়। হার্ডকোর ব্যান্ডদের কনসার্টগুলো পুলিশ ও কনসার্ট দর্শকদের মধ্যে রক্তক্ষয়ী মারামারির জায়গায় পরিণত হয়। তাদের কেঊ কেঊ খুন-খারাপির সাথে জড়িত।
হার্ডকোর পাঙ্ক ব্যান্ডগুলো বামপন্থী রজনীতির সাথে জড়িত ও তারা মার্কিন প্রেসিডেন্ট রোনাল্ড রিগানের বিরোধিতা করত। রোনাল্ড রিগানের সামাজিক রক্ষণশীলতা ও অর্থনৈতিক নীতি ব্যান্ডগুলোর সমালোচনার বিষয়বস্তু হিসেবে ছিল। ২০০১ থেকে ২০০৯ সালে মার্কিন প্রেসিডেন্ট জর্জ ডাবলিউ বুশকেও তারা অপছন্দ করত। মেটালিকা ও স্লেয়ার ব্যান্ড নানাভাবে হার্ডকোর ব্যান্ড দ্বারা প্রভাবিত ছিল। ২টি ডিসচার্জ ও ৩টি মিস্ফিট ব্যান্ডের গান মেটালিকা কাভার করেছিল তাদের গ্যারেজ ইন্সুরেন্স অ্যালবামে।
চিল্ড্রেন অব বডম
চিল্ড্রেন অব বডম একটি মেলোডিক ডেথ মেটাল ব্যান্ড যা ১৯৯৩ সালে ফিনল্যান্ডে গঠিত হয়। ব্যান্ডটির গিটারিস্ট ও ভোকালিস্ট হচ্ছে অ্যালেক্সি লাইহো, রিদম গিটারে রোপ লাটভালা, জ্যানি ওয়ারম্যান কি-বোর্ডে, হেঙ্ককা সেপ্পালা বেজে এবং জাস্কা রাতিকাইনেন ড্রামসে। তারা ৬টি স্টুডিও অ্যালবাম, ২টি লাইভ অ্যালবাম, ২টি ইপি ও একটি ডিভিডি প্রকাশ করছে। তাদের থার্ড স্টুডিও অ্যালবাম ফলো দ্যা রিপার গোল্ড সার্টিফিকেট পায় ফিনল্যান্ডে এবং তারপর থেকে তাদের ৬টি স্টুডিও অ্যালবামই গোল্ড সার্টিফিকেট পায় ফিনল্যান্ডে। চিল্ড্রেন অব বডমের পরপর তিনটি অ্যালবাম ফিনল্যান্ডে ১ম অবস্থানে চলে আসে মিউজিক চার্টে ও আমেরিকায় বিলবোর্ডে ২০০ তেও তিনটি অ্যালবাম জায়গা নেয়। তাদের গানের ধরন নানাভাবে দেখা হয় সমালোচক ও ভক্তদের দ্বারা। মেলোডিক ডেথ মেটাল, ব্ল্যাক মেটাল, থ্রাশ মেটাল ও প্রোগ্রেসিভ মেটাল ব্যান্ড হিসেবে তাদের দেখা হয়ে থাকে। চিল্ড্রেন অব বডমের প্রাথমিক নাম ছিল ইনআর্থড। ১৯৯৭ সালে তাদের প্রথম অ্যালবাম প্রকাশ হয় সামথিং ওয়াইল্ড নামে একটা ছোট বেলজিয়ান রেকর্ড শিভার রেকর্ডস থেকে। স্পাইনফার্ম রেকর্ডসের সাথে চুক্তিবদ্ধ হোয়ার জন্য তাদের একটি নতুন নাম দরকার ছিল। তাই তারা নাম পরিবর্তন করে চিল্ড্রেন অব বডম রাখে। ১৯৯৭ সালে ডিমু বরগীর ব্যান্ডের একটি কনসার্ট তারা ওপেন করে। সেখানে নিউক্লিয়ার ব্ল্যাস্ট রেকর্ডস-এর একজন প্রতিনিধি ছিলেন যিনি তাদের একটি ইউরোপিয়ান প্রকাশনার চুক্তির প্রস্তাব দেন। ডেডনাইট ওয়ারিওয়রস নামের একটি গানের মিউজিক ভিডিও তারা করেন সামথিং ওয়াইল্ড অ্যালবামের প্রচারণার জন্য মাইনাস ১৫ ডিগ্রি তাপমাত্রায় যার বাজেট ছিল মাত্র ১০০০ পাউন্ড। ২০০৮ সালের নভেম্বর ও ডিসেম্বর মাসে তার ইউরোপ ট্যুর করে স্লিপনট এবং মেসিন হেড ব্যান্ডের সাথে।২০০৯ সালের জানুয়ারি থেকে মার্চ মাস পর্যন্ত তারা ইউরোপ ট্যুর করে ক্যানিবাল করপস ব্যান্ডের সাথে। ২০০৯ সালের এপ্রিলে তারা ল্যাম্ব অব গড ও অ্যাজ আই লে ডায়িং ব্যান্ডের সাথে কনসার্ট করে। ২০০৭ সালে লাইহো দুর্ঘটনাবশত পা পিছলে বোলিং গলিতে পড়ে যান এবং তার বাম কাধ ভেংগে যায়। ৬ সপ্তাহ তিনি আর গিটার বাজাতে পারেন নাই। তাদের ২০০৭ সালের প্রথম কনসার্টিই ভেস্তে যায় এ কারণে। মার্চ ২০০৭ সালে ব্যান্ডের ওয়েবসাইট জানায় লাইহো আর কখনোই পুরোপুরি সুস্থ হবেন না। ২০০৮ সালের ১৫ই এপ্রিল চিল্ড্রেন অব বডমের ৬ষ্ঠ স্টুডিও অ্যালবাম ব্ল্যাড ড্রাঙ্ক প্রকাশিত হয়।
অ্যানথ্রাক্স (ব্যান্ড)
অ্যানথ্রাক্স একটি আমেরিকান হেভি মেটাল ব্যান্ড বা ১৯৮১ সালে গঠিত হয়। ১৯৮০-এর দশকের অন্যতম জনপ্রিয় একটি থ্রাশ মেটাল ব্যান্ড হলো অ্যানথ্রাক্স যাদের ১০ মিলিয়ন কপি অ্যালবাম বিক্রি হয়েছে সারা বিশ্বে। ব্যান্ডটিকে প্রথম ৪টি বড় থ্রাশ মেটাল ব্যান্ডের মধ্যে (স্লেয়ার, মেগাডেথ ও মেটালিকা) অন্যতম ধরা হয়ে থাকে। ১৯৮১ সালের মাঝামাঝিতে অ্যানথ্রাক্স ব্যান্ডটি গঠিত হয় গিটারিস্ট স্কট ইয়ান ও ড্যানি লিল্কারের মাধ্যমে। একটি জীব বিজ্ঞান পাঠ্যবই থেকে তারা নামটি খুঁজে পায় ও তাদের কাছে নামটি যথেস্ট শয়তান মনে হয়। অ্যানথ্রাক্স ১৯৮৩ সালের শেষের দিকে প্রথম অ্যালবাম রেকর্ড করে যার নাম ফিস্টফুল অব মেটাল। অ্যালবামটি কিছু আন্তর্জাতিক মনোযোগ আকর্ষণে সক্ষম হয়। ১৯৮৪ সালের জানুয়ারি মাসে অ্যালবামটি মুক্তি পায়। ১৯৮৯ সালে এমটিভি একটি প্রতিযোগিতার আয়োজন করে যেখানে বিজয়ীর বাসায় ব্যান্ডটি যাবে।এই প্রতিযোগিতায় একজন মেয়ে ভক্ত জয়ী হয় ও পরবর্তীকালে অ্যানথ্রাক্স তার বাসায় যেয়ে ব্যাপক বিধ্বংসী তৎপরতা চালায়। ২০০১ সালে আমেরিকায় অ্যানথ্রাক্স জীবাণুর আক্রমণ হলে অ্যানথ্রাক্স ব্যান্ড তাদের ওয়েবসাইট পরিবর্তন করে যাতে রোগটা সম্পর্কে তথ্য দেয়া যায়।কিন্তু ব্যান্ডটি তাদের নাম পরিবর্তন করেনি। অ্যানথ্রাক্স ১৬ই জুন, ২০১০ সালে স্লেয়ার, মেগাডেথ ও মেটালিকা ব্যান্ডের সাথে বেমোয়ো এয়ারপোর্টে পোল্যান্ডে প্রথমবারের মতো কনসার্ট করে। এটা সনিস্ফেয়ার ফেস্টিভ্যালের একটা অংশ ছিল। পরে তারা ২৬শে জুন রোমানিয়ায়, ২৭ শে জুন তুরস্কে ও সবশেষে ৭ই আগস্ট সুইডেনে সনিস্ফেয়ার ফেস্টিভ্যালের অংশ হিসেবে কনসার্ট করে। পেন্টেরা ব্যান্ডের ফিল এ্যান্সেলমো ভলিউম ৮: দ্যা থ্রেট ইস রিয়েল অ্যালবামে কাজ করে।
গ্রিন্ডকোর
গ্রিন্ডকোর এক প্রকার এক্সট্রিম জাতের সঙ্গীত যা ১৯৮০-এর দশকের শুরু থেকে মধ্য পর্যন্ত চালু হয়। এটা অনুপ্রাণিত হয়েছে ডেথ মেটাল, ইন্ডাস্ট্রিয়াল মেটাল, নয়েজ এবং নানা জাতের হার্ডকোর পাঙ্ক সঙ্গীত থেকে। গ্রিন্ডকোরকে বৈশিষ্ট্যমন্ডিত করা যায় উচ্চমাত্রার ডিস্টোর্টেড ও ডাউন-টিউন্ড গিটার, উচ্চ গতির টেম্পো, ব্ল্যাস্ট বীট এবং ভোকালের গর্জন ও উচ্চমাত্রার চিৎকারের মাধ্যমে। নাপালম ডেথ ব্যান্ডটি প্রাথমিক কাজটা করেছে এই ধারার জন্য।এটা এখন ইউরোপ ও দক্ষিণ আমেরিকায় খুব প্রচলিত ও জনপ্রিয় সঙ্গীত ধারা যা ব্রুটাল ট্রুথ ও নাসুম নামের জনপ্রিয় ব্যান্ডের মাধ্যমে বিকশিত হয়েছে। এই সঙ্গীত ধারার বিষয়বস্তু সামাজিক ও রাজনৈতিক সমস্যা থেকে কালো রসিকতা পর্যন্ত বিস্তৃত। গ্রিন্ডকোর গানের বিশেষত্ব হচ্ছে ছোট আকারের গান। অনেক ব্যান্ড মাত্র কয়েক সেকেন্ড দৈর্ঘ্যের গান করেছে। ১৯৮৭ সালে প্রকাশিত নাপালম ডেথ ব্যান্ডের একটা গান ইউ সাফার ছিল মাত্র ১ সেকেন্ডের যা গিনিস বুক অব ওয়ার্ল্ড রেকর্ডস-এ সবচেয়ে ছোট গানের স্বীকৃতি পেয়েছে। গ্রিন্ডকোরের নানা ধরণের ছোট ছোট উপধারা আছে। যেমন গোরগ্রিন্ড যা হরর থিমকে কেন্দ্র করে গঠিত এবং পর্ণোগ্রিন্ড যা পর্ণোগ্রাফিক থিমকে কেন্দ্র করে গঠিত। আরো আছে নয়েজ গ্রিন্ড ও ইলেক্ট্রোগ্রিন্ড, যা ইলেক্ট্রনিক উপাদানের সাহায্যে গঠিত। এটা হার্ডকোর পাঙ্ক ও হেভি মেটাল ধাচের সঙ্গীতের বাদ্যযন্ত্রই ব্যবহার করে যেমন- ইলেকট্রিক গিটার, বেজ গিটার ও ড্রামস। গানের গঠন ও সুরের দিক থেকে গ্রিন্ডকোর আলাদা। এখানে মাঝে মাঝে কোন গানের কথাই থাকে না। ২০০১ সালে ব্রুটাল ট্রুথ ব্যান্ডের একটা গানের মিউজিক ভিডিও কলেটারাল ডামেজ ছিল মাত্র ৪ সেকেন্ডের যা গিনিস বুক অব ওয়ার্ল্ড রেকর্ডস-এ সবচেয়ে ছোট মিউজিক ভিডিও-এর স্বীকৃতি পেয়েছে। তবে ২০০৭ সালে নাপালম ডেথ ব্যান্ডের একটা ভিডিও ইউ সাফার ছিল মাত্র ১.৩ সেকেন্ডের যা আগের রেকর্ড ভেংগে দেয়। নাপালম ডেথ ব্যান্ডের গানের কথার বিষয়বস্তু থাকে নৈরাজ্যবাদী, বর্ণবাদ বিরোধিতা, নারীবাদ, সামরিক বিরোধী ও পুজিবাদ বিরোধিতা ইত্যাদি বিষয় নিয়ে। গ্রিন্ডকোর ব্যান্ড কারকাসের গানের কথায় নিরামিষভোজ, প্রানীদের প্রতি অত্যাচার ও মানুষের আচরণের প্রতি বিরক্তি থাকে।
গ্রুঞ্জ
গ্রুঞ্জ এক প্রকারের সঙ্গীত ধারা যা অল্টারনেটিভ রক এর উপধারা হিসেবে দেখা হয়। ১৯৮০-এর দশকের মাঝামাঝিতে ওয়াশিংটন-এ, বিশেষ করে সিয়াটলে এ ধারা বিকাশ লাভ করে। হার্ডকোর পাঙ্ক, হেভি মেটাল ও ইন্ডি রক ধারার গানে থেকে এ ধারার গান অনুপ্রেরণা লাভ করেছে। গ্রুঞ্জ ধারার গান বাণিজ্যিকভাবে সফল হয়ে ওঠে হয় ১৯৯০-এর দশকের ১ম ভাগে বিশেষকরে যখন নিরভানা ব্যান্ডের নেভারমাইন্ড ও পার্ল জ্যাম ব্যান্ডের টেন প্রকাশিত হয়। এসব ব্যান্ডের সাফল্য অল্টারনেটিভ রক গানের জনপ্রিয়তাকে বাড়িয়ে তোলে ও গ্রুঞ্জকে হার্ডরকের মাঝে জনপ্রিয় করে তোলে।অনেক গ্রুঞ্জ ব্যান্ড জনপ্রিয়তার কারণে অস্বস্তিতে ভোগে ও ব্যান্ডগুলো ভেংগে যেতে থাকে ১৯৯০-এর দশকের শেষের দিকে।
গ্রুঞ্জ কনসার্টগুলো বাহুল্যবিবর্জিত থাকতে চায়। কোন ধরনের অতিরিক্ত আলোকসজ্জা, জটিল ও উচ্চ বাজেটের পরিবেশনা তারা এড়াতে চায়। জ্যাক এন্ডিনো ১৯৯৬ সালে হাইপ নামক তথ্যচিত্রে বলেন সিয়াটলের ব্যান্ডগুলো অসংলগ্ন থাকে সরাসরি মঞ্চ পরিবেশনার ক্ষেত্রে, তাদের প্রাথমিক লক্ষ্য বিনোদনদাতা হওয়ার চেয়ে ‘’রক আউট’’ করা। গ্রুঞ্জ ব্যান্ডগুলো মিতব্যয়ী তাদের কাপড় চোপড়ের ক্ষেত্রে।সাবপপ-এর জোনাথন পনিম্যান বলেনঃ ”কাপড়গুলো সস্তা, টেকসই ও এগুলো একধরণের সময়হীন ধরণের। এটা এক ধরনের অতি উজ্জ্বল ১৯৮০-এর দশকের ফ্যাশনের বিপরীতে চলা। মিউজিক সাংবাদিক চার্লস আর ক্রস বলেনঃ ”কার্ট কোবাইন শ্যাম্পু করার ব্যাপারে অলস ছিলেন। “পাঙ্ক ওঅল্টারনেটিভ রকের প্রভাব ছাড়াও ১৯৭০-এর দশকের প্রথমদিকের হেভি মেটাল ব্যান্ডগুলোর দ্বারা গ্রুঞ্জ ব্যান্ডগুলো প্রভাবিত হয়েছে।
ব্ল্যাক সাবাথ ও লেড জেপলিন ব্যান্ডের প্রভাব ছিল লক্ষণীয়। গ্রুঞ্জ ব্যান্ডগুলোর আন্ডারগ্রাউন্ড জনপ্রিয়তার অনেক বাইরের ব্যান্ড এসে সিয়াটলে ভীড় করছিল মূল সাউন্ডটা পেতে। মাডহানি ব্যান্ডের স্টীভ টার্নার বলেন যে এটা ছিল খুবই খারাপ একটা ব্যাপার। এর প্রতিক্রিয়ায় নিরভানা ও টাড ব্যান্ডসহ আরও অনেক ব্যান্ড তাদের সাউন্ড নানাভাবে পরিবর্তন করতে থাকে। ১৯৯১ সালের ক্রিসমাসে নিরভানার ৪০০০০০ কপি অ্যালবাম বিক্রি হয় এবং তখন এমটিভিতে টানা তাদের গানের ভিডিও ‘’স্মেলস লাইক টিন স্পিরিট’’ প্রচারিত হচ্ছিল। ১৯৯২ সালের জানুয়ারি মাসে নেভারমাইন্ড পপ সুপারস্টার মাইকেল জ্যাকসনের ডেঞ্জেরাস অ্যালবামকে ১ম অবস্থান থেকে সরিয়ে দেয়। নেভারমাইন্ড অ্যালবামের বাণিজ্যিক সাফল্য সবাইকে চমকে দেয়। এরপর সাউন্ড গার্ডেন ও পার্ল জ্যাম ব্যান্ডও বাণিজ্যিক সাফল্য পায় এবং ১৯৯২ সালে বিলবোর্ডের ১ম ১০০টি অ্যালবামের তালিকায় তাদের গান জায়গা করে নেয়। বড় বড় রেকর্ড কোম্পানিগুলো তখন সিয়াটলের ব্যান্ডগলোর সাথে চুক্তিবদ্ধ হতে থাকে। নিরভানা ও পার্ল জ্যামের পরিবর্তি অ্যালবামও বিলবোর্ডে জায়গা করে নেয়। কিন্তু এ ধরনের জনপ্রিয়তা এই ব্যান্ডগুলোকে আস্বস্তিতে ফেলে দেয় যা তারা চায়নি এতটা। ফ্যাশন হাউজগুলো নানা ধরনের গ্রুঞ্জ ফ্যাশিন চালু করে ও বিশেষ মূল্যছাড়ে কাপড় বিক্রি করতে থাকে। সবাই গ্রুঞ্জ-এর ব্যাপারে আগ্রহী হয়ে ওঠে। পরবর্তীকালে নানা কারণে গ্রুঞ্জ-এর জনপ্রিয়তা কমতে থাকে।
আমন আমার্থ
আমন আমার্থ একটি ভাইকিং থিমড মেলোডিক ডেথ মেটাল ব্যান্ড যা ১৯৮৮ সালে তুম্বা, সুইডেনে গঠিত হয়। ২০০৯ সালে ব্যান্ডটি মেটাল ব্লেড রেকর্ডসের সাথে চুক্তিবদ্ধ হয় এবং এই পর্যন্ত ৭টি স্টুডিও অ্যালবাম, ১টি ইপি, ১টি ডিভিডি ও ৭টি মিউজিক ভিডিও প্রকাশ করে। ১৯৮৮ সালে ব্যান্ডটির নাম ছিল স্কুম একটি গ্রিন্ডকোর দল ছিল যা ডার্ক ফার্নাল ব্যান্ডের পল থিমগওরোথ মাকিতালো, ওলাভি মিক্কানেন গিটারে, টেড লুন্ডস্ট্রম বেজে দ্বারা গঠিত হয়। জোহান হেগ দলে যোগ দেওয়ার পর ব্যান্ডটি মেলোডিক ডেথ মেটাল ধরনের গান শুরু করে। ১৯৯২ সালে তাদের নাম পরিবর্তিত হয়ে আমন আমার্থ হয়। পালভারাইজড রেকর্ডসের সাথে ১৯৯৬ সালে তারা চুক্তিবদ্ধ হয় ও তাদের একটি মিনি সিডি সরো থ্রোআউট দ্যা নাইন ওয়ার্ল্ডস প্রকাশিত হয় যা ৬০০০ কপি বিক্রি হয়। ১৯৯৮ সালে ওয়ান্স সেন্ট ফ্রম গোল্ডেন হল প্রকাশিত হয় মেটাল ব্লেড রেকর্ডস থেকে যা তাদের আন্তর্জাতিক পরিচিতি এনে দেয়। তখন থেকেই তারা অনেকবার আমেরিকা ও কানাডা ট্যুর করেছে, ১০০ এর বেশি মেটাল ম্যাগাজিনে উপস্থিত হয়েছে ও ৭ টি মিউজিক ভিডিও প্রকাশ করেছে। ২০০৮ সালের জানুয়ারিতে তারা প্রথম অস্ট্রেলিয়া ও নিউজিল্যান্ড সফর করে ডিমু বরগীর ব্যান্ডের সাথে। মেটাল ব্লেড রেকর্ডস সাথে তাদের চুক্তি আরও তিনটি অ্যালবামের জন্য বর্ধিত হয় ও টোয়াইলাইট অব দ্যা থান্ডারগড অ্যালবাম প্রকাশিত হয় যাতে ৮ পৃষ্ঠার একটি কমিক ও ছিল নরস পৌরণিক তত্ত্বের ওপর ভিত্তি করে। তাদের সঙ্গীত ধরনের প্রকারের ওপর প্রশ্ন করা হলে ভোকালিস্ট জোহান হেগ বলেনঃ
গভঃ ল্যাবরেটরী হাই স্কুল, রাজশাহী
গভঃ ল্যাবরেটরী হাই স্কুল রাজশাহী বাংলাদেশের একটি সরকারী বালক বিদ্যালয় যা রাজশাহী শহরের লক্ষীপুর এলাকায় অবস্থিত। ১৯৬৯ সালে এটি প্রতিষ্ঠিত হয়। এই স্কুলের মটো হলো "শেখার জন‍্য এসো, সেবার জন‍্য যাও"। এখানে ৩য় শ্রেনী থেকে ১০ম শ্রেনী পযর্ন্ত শিক্ষা প্রদান করা হয়।
বিদ্যালয়টি সিপাইপাড়াতে অবস্থিত টিচার্স ট্রেনিং কলেজ (সাধারণভাবে টিটি কলেজ নামে পরিচিত) ভবনে কয়েকটি কক্ষ দিয়ে শুরু করে এবং পরে লক্ষ্মীপুরে নিজস্ব সবুজ চত্বরে স্থানান্তরিত হয়। ক্যাম্পাসে একটি এইচ-আকৃতির তিন তলা ভবনের সঙ্গে একটি খেলার মাঠ, ফুলের বাগান, একটি দুই তলা আবাসিক ছাত্রাবাস, ব্যায়ামাগার এবং প্রধানশিক্ষকের বাসভবন রয়েছে।
ক্যানোনিকাল লিমিটেড
ক্যানোনিকাল লিমিটেড একটি প্রাইভেট কোম্পানি। মূলত ফ্রি সফটওয়্যার প্রকল্পসমূহে সহয়তা করার উদ্দেশ্যে দক্ষিণ আফ্রিকান উদ্যোক্তা মার্ক শাটলওয়ার্থ এর অর্থায়নে এই প্রতিষ্ঠানটি তৈরী করা হয়। ক্যানোনিকাল আইল অফ ম্যান-এ নিবন্ধিত হলেও, এই প্রতিষ্ঠানে কর্মরত ব্যক্তিরা পৃথিবীর বিভিন্ন স্থানে ছড়িয়ে রয়েছে। মূল অফিস লন্ডনে, সাহায্যকারী দল এর অফিস মন্ট্রিলে, ওএমই দল গুলি রয়েছে ম্যাসাচুয়েটস, যুক্তরাষ্ট্র এবং তাইপে, তাইওয়ানে।
ক্যানোনিলাক লিমিটেড বেশ কিছু প্রকল্প তৈরী করেছে এবং পাশাপাশি আরও কিছু প্রকল্প ব্যবস্থাপনার কাজও করে থাকে। এগুলোর অধিকাংশই ফ্রি/মুক্ত সোর্স সফটওয়্যার (FOSS) অথবা সফটওয়্যার টুল যা মূলত ফ্রি সফটওয়্যার ডেভলপার এবং কন্ট্রিবিউটরদের কাজে সহযোগিতা করে থাকে
ক্যানোনিকালে ৩৫০জন এরও অধিক ব্যক্তি কাজ করেন। যাদের কিছু অংশ মিলব্যাংশ টাওয়ারে এর ২৭তলার অফিসে কাজ করেন। এটি ওয়েস্টমিনিস্টার, লন্ডনের কাছে অবস্থিত। ২০০৬ এর গ্রীষ্মতে মন্ট্রিঅলেগ্লোবাল সাপোর্ট এবং সেবাপরিচালনার জন্য একটি অফিস চালু করা হয়। তাইপে ১০১-এ ক্যানোনিকালের একটি অফিস রয়েছে। এছাড়া ওইএমম দলের একটি অফিস রয়েছে ম্যাসাচুসেটসে।
বর্তমানে কর্মরতা আছেন এমন কয়েকজন গুরুত্বপূর্ণ ব্যাক্তত্ব:অতীতে কর্মরত ছিলেন এমন:
উবুন্টু ফাউন্ডেশন
উবুন্টু ফাউন্ডেশন মার্ক শাটলওয়ার্থ এবং ক্যানোনিকাল লিমিটেড‎ এর মাধ্যমে প্রতিষ্ঠিত হয়েছে। ক্যানোনিকাল লিমিটেড‎ নামের কোম্পানিটি উবুন্টু Linux distribution এর ডেভলপমেন্ট সহ অন্যন্য বিভিন্ন ক্ষেত্রে সহায়তা করে থাকে। বানিজ্যিকভাবে এই সহায়তার পাশাপাশি এই প্রতিষ্ঠানের মাধ্যমে সহায়তার জন্য এটি তৈরী করা হয়েছে। প্রতিষ্ঠানটি চালু করার সময় এখানে প্রাথমিক অনুদানের পরিমান ছিল ১কোটি টাকা।
বর্তমানে এর উপদেষ্টা কমিটির প্রধান হলেন ক্যানোনিকাল লিমিটেড এর প্রতিষ্ঠাতা মার্ক শাটলওয়ার্থ এবং উবুন্টু কমিউনিটি কাউন্সিল এবং উবুন্টু টেকনিকাল বোর্ডের সদস্যগনও উপদেষ্টা কমিটিতে রয়েছে।
মার্ক শাটলওয়ার্থ "উবুন্টু ফাউন্ডেশন" কে একটি "জরুরী তহবিল" হিসাবে বর্ণনা করেছেন। কারণ যদিও এখন পর্যন্ত ক্যানোনিকাল লিমিটেড উবুন্টুর সকল ধরনের কার্যক্রমে সহযোগিতা করে থাকে। তবে আপদকালীন সময়ে কোন কারণে যদি ক্যানোনিকাল সহায়তা বন্ধ করে দেয় তবে এই ফাউন্ডশন উবুন্ট কার্যক্রমসমূহে অর্থায়ন সহ অন্যান্য সহযোগীতা করবে।
ওং তিং ছয়ং
ওং তিং ছয়ং, Honorary GCMG (; POJ: Ông Tíng-chhiong; ১৯৩৬ সালের ২২শে জানুয়ারি - ২০০২ সালের ৮ই ফেব্রুয়ারি) হচ্ছেন পঞ্চম প্রজাতন্ত্র সিঙ্গাপুরের রাষ্ট্রপতি।
সফটওয়্যার ডেভলপার
সফটওয়্যার নির্মাতা ( সফটওয়্যার ডেভলপার) বলতে এমন একজন ব্যক্তি বা প্রতিষ্ঠানকে বোঝায় যিনি বা যাঁরা কোনও না কোনওভাবে সফটওয়্যার নির্মাণ প্রক্রিয়ার (Software development সফটওয়্যার ডেভলপমেন্ট প্রসেস) সাথে যুক্ত। একজন সফটওয়্যার প্রস্তুতকারক শুধুমাত্র সফটওয়্যার নকশাকরণ (Software design "সফটওয়্যার ডিজাইন") এবং কোডলিখন-ই (Coding "কোডিং") নয়, বরং কম্পিউটার প্রোগ্রামিং, সফটওয়্যার প্রকল্প ব্যবস্থাপনা (Software project management "সফটওয়্যার প্রোজেক্ট ম্যানেজমেন্ট"), ইত্যাদি বিভিন্ন কার্যক্রমের সাথে যুক্ত থাকতে পারেন। এমনকি সফটওয়্যার পণ্য ব্যবস্থাপনা (Software product management "সফটওয়্যার প্রোডাক্ট ম্যানেজমেন্ট") সংক্রান্ত কার্যক্রমের সাথে যুক্ত থাকাও সফটওয়্যার নির্মাতার কাজ। তিনি পৃথকভাবে নির্দিষ্ট কোন প্রোগ্রামিং উপাদানের (Component "কম্পোনেন্ট") সাথে যুক্ত থাকার পাশাপাশি সামগ্রিকভাবে সফটওয়্যার অথবা অ্যাপলিকেশনটির ব্যবস্থাপনার সাথে সম্পৃক্ত থাকতে পারেন। সাধারণভাবে একজন দলনেতার অধীনে প্রোগ্রামলেখকেরা কাজ করে থাকেন, তবে স্ব-নিযুক্ত চাকুরিজীবী (Freelancer "ফ্রিল্যান্সার") হিসাবে কাজ করার সময় এই পদ্ধতির কিছুটা ব্যতিক্রম লক্ষ করা যায়।
সফটওয়্যার নির্মাতা হলেন সেই ব্যক্তি যিনি একটি পূর্ণাঙ্গ সফটওয়্যার নির্মাণ করেছেন এবং যিনি সফটওয়্যার নির্মাণের প্রতিটি ধাপের সাথে সম্পৃক্ত ছিলেন। তবে এক্ষেত্রে সফটওয়্যারটিকে অবশ্যই সাধারণ কোন প্রোগ্রাম হলে চলবে না। সাধারণভাবে সফটওয়্যার নির্মাতার সাথে আরও যারা সম্পৃক্ত থাকেন তারা হলেন সফটওয়্যার বিশ্লেষক (Software analyst "সফটওয়্যার অ্যানালিস্ট") এবং সফটওয়্যার প্রকৌশলী (Software engineer "সফটওয়্যার ইঞ্জিনিয়ার")।
ইলেকট্রনিক আর্টস
ইলেকট্রনিক আর্টস (ইএ) () একটি আন্তর্জাতিক ভিডিও গেম নির্মাতা ও বাজারজাতকারী প্রতিষ্ঠান। ১৯৮২ সালে ট্রিপ হকিন্স এই কোম্পানি প্রতিষ্ঠা করেন। ইলেকট্রনিক আর্টস কম্পিউটার গেম উন্নয়নের ক্ষেত্রে এক অগ্রগণ্য প্রতিষ্ঠান। কম্পিউটার গেমের নকশা, উন্নয়ন, প্রোগ্রামিং-এর ক্ষেত্রে ইলেকট্রনিক আর্টস একটি প্রখ্যাত কোম্পানি। 
১৯৮০ এর শেষের দিকে ইএ কম্পিউটারের জন্য গেম প্রকাশ করত। ১৯৯০ এর দশকে কোম্পানিটি ভিডিও গেম নির্মাণ করা শুরু করে। ইএ পরবর্তিতে কয়েকটি সফল গেম নির্মাতা কোম্পানি অধিগ্রহণের মাধ্যমে বড় কোম্পানিতে পরীনত হয়। ২০০০ এর শুরুর দিকে ইএ পৃথিবীর অন্যতম সফল ও বড় গেম নির্মাতা কোম্পানিতে পরিণত হয়। ২০০৮ অর্থবছরে ইএ-এর বিক্রয়লব্ধ আয় ছিল ৪০২ কোটি ডলার। ইএ-এর অধিকাংশ সফল গেম ক্রীড়া বিষয়ক যা ইএ স্পোর্টস লেবেলের অধীনে প্রকাশিত হয়। এসব গেমের মধ্যে উল্লেখযোগ্য হল "নিড ফর স্পিড", "মেডেল অফ অনার", "ব্যাটলফিল্ড", "বার্নআউট", "কমান্ড এন্ড কঙ্কার"। রক ব্যান্ড মিউজিক ভিডিও গেম সিরিজের বিপণনকারী প্রতিষ্ঠানও ইএ। ২০০৮ এর মার্চে শেষ হওয়া অর্থবছরে ইএ ১০৮ কোটি ডলার লোকসানের সম্মুখীন হয়েছে। এই অর্থবছরে কোম্পানিটি প্রায় ৪২০ কোটি ডলার আয় করেছে যা বিগত বছরের ৩৬০ কোটি ডলার আয়ের তুলনায় প্রায় ১৫% বেশি।